text:
Asino ni Jehova?
Sungbat ti Biblia
Ni Jehova ti pudno a Dios nga ibagbaga ti Biblia, ti Namarsua iti amin a bambanag. (Apocalipsis 4:11) Isu ti nagdaydayawan dagiti propeta a kas ken ni Abraham ken Moises, a kas met laeng iti inaramid ni Jesus. (Genesis 24:27; Exodo 15:1, 2; Juan 20:17) Isu ti Dios, saan la a ti maysa a tao, no di ket ti “intero a daga.”—Salmo 47:2.
Jehova ti ibagbaga ti Biblia a personal a nagan ti Dios. (Exodo 3:15; Salmo 83:18) Naggapu dayta iti Hebreo a verb a kayatna a sawen “agbalin,” ken adu nga eskolar ti mangibagbaga a ti kaipapanan dayta a nagan ket “Pagbalinenna.” Maibagay la unay dayta a depinasion iti akem ni Jehova kas Namarsua ken ti Manangtungpal iti panggepna. (Isaias 55:10, 11) Tulongannatayo met ti Biblia a mangam-ammo iti Kinasiasino ni Jehova, aglalo ti kangrunaan a galadna—ti ayat.—Exodo 34:5-7; Lucas 6:35; 1 Juan 4:8.
Ti “Jehova” ket Iloko a patarus ti Hebreo a nagan ti Dios—ti uppat a letra a יהוה (YHWH), a pagaammo kas Tetragrammaton. Saan nga ammo no kasano ti eksakto a pannakaibalikas ti nagan ti Dios iti nagkauna a Hebreo. Ngem ti Ingles a nagan a “Jehovah” ket nabayagen a maus-usar iti dayta a lengguahe. Immuna a nagparang dayta iti Biblia a patarus ni William Tyndale idi 1530. *
Apay a saan nga ammo ti pannakaibalikas ti nagan ti Dios iti nagkauna a Hebreo?
Naisurat dagiti nagkauna a Hebreo nga awan ti nausar a vowel, no di ket puro consonant. Nalaka la a basaen dayta dagiti agsasao iti Hebreo ken ammoda no ania a vowel ti usarenda. Ngem idi nakompleton ti Hebreo a Kasuratan (“Daan a Tulag”), adda dagiti Judio a nangannurot iti pampammati (pamahiin iti Tagalog) a dakes a baliksen ti personal a nagan ti Dios. No basaenda idi a napigsa ti maysa a paset ti Kasuratan a naglaon iti nagan ti Dios, sukatanda dayta iti sao a kas iti “Apo” wenno “Dios.” Iti panaglabas ti ginasgasut a tawen, nagwaras dayta a pampammati agingga a nalipatanen ti orihinal a pannakaibalikasna. *
Para iti dadduma, “Yahweh” ti pannakaibalikas idi ti nagan ti Dios, ngem sabali met ti ibagbaga ti dadduma. Iti maysa a Dead Sea Scroll a naglaon iti dadduma a paset ti libro a Levitico iti Griego a lengguahe, letra-por-letra a naipatarus ti nagan ti Dios kas Iao. Ibagbaga met dagiti nagkauna a Griego a mannurat a ti pannakaibalikas dayta a nagan ket Iae, I·a·beʹ, ken I·a·ou·eʹ, ngem awan kadagita a pannakaibalikas ti napaneknekan a naus-usar iti nagkauna a Hebreo. *
Di umiso a kapanunotan maipapan iti nagan ti Dios iti Biblia
Di umiso: Dagiti patarus a nangusar iti “Jehova” ket innayonda laeng dayta a nagan.
Umiso: Iti Biblia, agarup mamim-7,000 a nagparang ti Hebreo a sao para iti nagan ti Dios iti porma a Tetragrammaton. * Kaaduan a patarus ti basta lattan nangikkat iti nagan ti Dios ken sinuktanda iti titulo a kas iti “Apo.”
Di umiso: Saan a kasapulan ti Mannakabalin-amin a Dios ti personal a nagan.
Umiso: Ti Dios a mismo ti nangidalan kadagiti mannurat ti Biblia a mangusar iti naganna iti rinibu a daras, ken imbilinna kadagiti agdaydayaw kenkuana nga usarenda ti naganna. (Isaias 42:8; Joel 2:32; Malakias 3:16; Roma 10:13) Kinaagpaysuanna, kinagura ti Dios dagiti ulbod a propeta a nangpadas a mangimpluensia kadagiti tattao a manglipat iti naganna.—Jeremias 23:27.
Di umiso: Kas panangsurot iti tradision dagiti Judio, masapul a maikkat iti Biblia ti nagan ti Dios.
Umiso: Pudno a dadduma kadagiti Judio nga eskriba a parakopia iti Kasuratan ti saan a mangayat a mangibalikas iti nagan ti Dios. Ngem saanda nga inikkat dayta kadagiti kopia ti Bibliada. Aniaman ti napasamak, saan a kayat ti Dios a surotentayo dagiti tradision dagiti tattao a maikontra kadagiti bilinna.
Di umiso: Saan a kasapulan a mausar iti Biblia ti nagan ti Dios ta saan met a masigurado ti eksakto a pannakaibalikasna iti Hebreo.
Umiso: Kasla ipakpakita dayta a panagrasrason a kayat ti Dios nga agpapada ti panangibalikas dagiti tattao iti naganna uray no agduduma ti lengguaheda. Ngem iti napalabas, adda dagiti agdaydayaw iti Dios a nagduduma ti lengguaheda ket ipakita ti Biblia a saan nga agpapada ti panangibalikasda kadagiti personal a nagan.
Alaentayo a pagarigan ti Israelita nga ukom a ni Josue. Dagiti Hebreo ti lengguahena a Kristiano idi umuna a siglo ket mabalin a Yehoh·shuʹaʽ ti panangibalikasda iti dayta a nagan, idinto ta I·e·sousʹ met ti panangibalikas dagiti Griego ti lengguahena. Nairekord iti Biblia ti Griego a patarus ti Hebreo a nagan a Josue. Ipakita dayta a sursuroten idi dagiti Kristiano ti rasonable a panangusar iti porma dagiti personal a nagan a gagangay iti lengguaheda.
Mabalin met nga iyaplikar dayta a prinsipio iti panangipatarus iti nagan ti Dios. Adayo a napatpateg a maikabil ti nagan ti Dios iti umiso a lugarna iti Biblia ngem iti eksakto a pannakaibalikas dayta.
^ par. 5 Iti patarus ni Tyndale kadagiti umuna a lima a libro ti Biblia, inusarna ti porma a “Iehouah.” Iti panaglabas ti panawen, nagbaliw ti Ingles a lengguahe, ket nagbaliw met ti ispeling ti nagan ti Dios. Kas pagarigan, idi 1612, inusar ni Henry Ainsworth ti porma a “Iehovah” iti intero a patarusna iti libro a Salmo. Idi rinebisarna dayta a patarus idi 1639, inusarna ti porma a “Jehovah.” Kasta met, iti American Standard Version a patarus ti Biblia a nairuar idi 1901, inusar dagiti nagipatarus ti porma a “Jehovah” kadagiti paset a nagparangan ti nagan ti Dios iti Hebreo a manuskrito.
^ par. 7 Kuna ti New Catholic Encyclopedia, Second Edition, Volume 14, panid 883-
^ par. 8 Para iti ad-adu pay nga impormasion, kitaem ti Seksion 1, “Ti Nagan ti Dios iti Hebreo a Kasuratan” iti Giya iti Panagadal iti Sao ti Dios.
^ par. 11 Kitaem ti Theological Lexicon of the Old Testament, Volume 2, panid 523-


c: text/html

text:
Colombia
Nagsasabtan: 4°N 72°W / 4°N 72°W
Ti Colombia (/kəˈlʌmbiə/ kə-LUM-biə, wenno /θjkəˈlɒmbiə/ kə-LOM-biə), opisial a ti Republika ti Colombia (Espaniol: República de Colombia [reˈpuBlika ðe koˈlombja]), ket pagilian a mabirukan idiay amianan a laud ti Abagatan nga Amerika, a nabeddengan iti amianan a laud babaen ti Panama; iti daya babaen ti Venezuela ken Brasil; iti abagatan babaen ti Ecuador ken Peru; ken makin-binningay kadagiti patingga ti baybay iti Costa Rica, Nicaragua, Honduras, Hamaika, Republika a Dominikano ken Haiti. Daytoy ket unitario, batay-linteg a republika a buklen dagiti tallopulo ket dua a departamento.
Ti teritorio nga itan ket ti Colombia ket kasisigud idi a natagtagitao babaen dagiti indihenio a tattao a mairaman dagiti Muisca, Quimbaya, ken Tairona. Simmangpet dagiti Kastila idi 1499 ken nangirugida iti paset ti panawen iti panagrukma ken kolonisasion ken kanungpalan ti pannakapartuat ti Virreinato de la Nueva Granada), a ti kapitoliona ket ti Bogotá.[11] Ti wayawaya manipud ti Espania ket nagun-od idi 1819, ngem babaen idi 1830 ti "Gran Colombia" ket narebban babaen ti panagikkat ti Venezuela ken Ecuador. Ti ita nga aldawen a Colombia ken Panama ket nabangon a kas Republika ti Baro a Granada. Ti baro a pagilian ket pimmadas iti pederalismo a kas ti Konpederasion ti Granada (1858), ken kalpasanna ti Estados Unidos ti Colombia (1863), sakbay ti Republika ti Colombia ket naideklara idi 1886.[12] Ti Panama ket nakisina idi 1903.
Dagiti nota[urnosen | urnosen ti taudan]
Dagiti nagibasaran[urnosen | urnosen ti taudan]
- ^ "visibilización estadística de los grupos étnicos" (PDF). Censo General 2005. Departamento Administrativo Nacional de Estadistica (DANE). Naala idi 15 Hunio 2013.
- ^ Bushnell, David & Rex A. Hudson (2010) "The Society and Its Environment"; Colombia: a country study: 87. Washingtion D.C.: Federal Research Division, Library of Congress.
- ^ a b "Animated clock". Colombian State Department. Naala idi 4 Pebrero 2012.
- ^ a b c d "World Economic Outlook Database". International Monetary Fund. Oktubre 2014. Naala idi 7 Oktubre 2014.
- ^ "socio-economic policies" (PDF). dane.gov.co. Naala idi 22 Marso 2014.
- ^ "2014 Human Development Report Summary" (PDF). United Nations Development Programme. 2014. pp. 21–25. Naala idi 27 Hulio 2014.
- ^ Batay-linteg ti idi 1991 (Titulo I - Maipanggep kadagiti Kammasapulan a Pamunganayan - Artikulo 10)
- ^ "LEY 47 DE 1993" (iti Espaniol). alcaldiabogota.gov.co. Naala idi 23 Pebrero 2014.
- ^ "The official Colombian time" (iti Espaniol). horalegal.sic.gov.co. Naala idi 23 Pebrero 2014.
- ^ "Decreto 2153 de 1992, articulo 20" (iti Espaniol). Presidencia de la República de Colombia. Naala idi 9 Oktubre 2013.
- ^ Nicolás del Castillo Mathieu (Marso 1992). "La primera vision de las costas Colombianas, Repaso de Historia". Revista Credencial (iti Espaniol). Naala idi 29 Pebrero 2008.
- ^ CIA world fact book. "Colombia". CIA. Naala idi 24 Mayo 2009.
Dagiti silpo ti ruar[urnosen | urnosen ti taudan]
Midia a mainaig iti Colombia iti Wikimedia Commons
Pakaammo ti panagbiahe idiay Colombia manipud iti Wikivoyage (iti Ingles)
- Sapasap a pakaammo
- Ti Colombia iti Encyclopædia Britannica
- Kitaen ti Colombia iti Proyekto ti Nawaya a Direktorio (iti Ingles)
- Colombia a naikabil iti The World Factbook (iti Ingles)
- Gobierno
- Website ti gobuerno ti Colombia (iti Espaniol)
- Culture
- Ministro ti kultura (iti Espaniol)
- Heograpia
- Wikimedia Atlas iti Colombia
- Dagiti nailian a parke ti Colombia (iti Espaniol)
- Colombia
- Pagpagilian ti Komunidad ti Andes
- Dagiti pagilian ti Karibe
- Dagiti batay-linteg a republika
- Dagiti pagilian a nagbeddengan ti Taaw Pasipiko
- Dagiti dati a kolonia ti Espania
- Dagiti republika
- Dagiti pagilian ti Abagatan nga Amerika
- Dagiti pagilian ken teritorio nga agsasao ti Espaniol
- Dagiti estado ken teritorio a nabangon idi 1810
- Dagiti estado a kameng ti Kappon ti Pagpagilian ti Abagatan nga Amerika
- Dagiti estado a kameng ti Nagkaykaysa a Pagpagilian

robotstxt: allowed

filter: keep


text:
Masapul Kadi nga Umutangak?
“Ti panagutang ket kasla kasaran; ti panagbayad ket kasla natayan.”—Maysa a pagsasao iti Swahili.
NALATAK daytoy a pagsasao iti East Africa, ken sigurado a kasta met ti karirikna ti adu iti intero a lubong. Kasta kadi met ti riknam no umutangka iti maysa a gayyem wenno iti sabsabali? Nupay kasla maiparbeng ti umutang no dadduma, talaga kadi a nasayaat dayta nga ideya? Ania dagiti peggad ken silo ti panagutang?
Ti sabali pay a pagsasao iti Swahili ibatadna ti talaga a problema: “Ti panagutang ken panagpautang dadaelenna ti panaggayyem.” Pudno a mabalin a madadael ti panaggagayyem ken relasion gapu iti utang. Uray nagsayaat dagiti plano ken motibo, saan a kanayon a mapasamak dagiti ninamnama. Kas pagarigan, no saan a makabayad ti immutang iti tiempo a nagtulagan, mabalin a masuron ti nagpautang. Nalabit agsakit ti nakemna, ken madadael ti relasionda—agraman ti pampamiliada. Gapu ta ti panagutang ket posible a pagtaudan ti di pagkikinnaawatan, saan koma a pangdarasan dayta no di ket umutangtayo laeng no awanen ti pamuspusan.
Mabalin met nga agpeggad ti relasion ti maysa a tao iti Dios gapu iti panagutang. Kasano? Umuna iti amin, kuna ti Biblia a nadangkes daydiay mangigaggagara ken sipapakinakem a di agbayad kadagiti utangna. (Salmo 37:21) Ibagana pay a “ti nakabulod adipen iti tao nga agpapautang.” (Proverbio 22:7) Masapul a laglagipen ti immutang nga adda obligasionna iti nakautanganna agingga a makabayad. Husto ti sabali pay a pagsasao iti Africa: “No bumulodka iti saka, sumurotka iti sadinoman a pangipananna kenka.” Kayatna a sawen, no nailumlomka iti utang, saanka a nawaya a mangaramid iti kayatmo.
No kasta, masapul a prioridad ti maysa a bayadan ti utangna. Ta no saan, mabalin a tumaud dagiti problema. Ti agtutuon nga utang mabalin nga agresulta iti nakaro a pakarigatan, saan a pannakaturturog, sobra a panagtrabaho, panagapa dagiti agassawa, panagsisina dagiti pamilia, posible a pannakaidarum wenno pannakaibalud, ken dadduma pay. Nainsiriban dagiti sasao iti Roma 13:8: “Dikay koma makautang iti maysa a banag iti asinoman, malaksid iti panagayat iti maysa ken maysa.”
KASAPULAN KADI?
Gapu kadagiti nadakamaten, nasaysayaat nga agannadtayo iti panagutang. Nainsiriban nga isaludsodtayo: Talaga kadi a kasapulak ti umutang? Dayta kadin ti kakaisuna a pamuspusan tapno masalbarko ti pagbiag ti pamiliak? Wenno gapu iti kinaagum, a nalabit kayatko laeng ti nanamnam-ay a biag uray diak kabaelan? Kaaduanna a nasaysayaat ti agbalin a kontento ngem iti umutang.
Siempre adda dagiti kasasaad a kasapulan dayta, kas koma no adda emerhensia ket awanen ti sabali a pamuspusan. Ngem no ikeddengmo ti umutang, agbalinka koma a mapagtalkan ken mapagpiaran. Kasano?
Umuna, saantay a gundawayan ti asinoman gapu laeng ta nasaysayaat ti biagna ngem iti dadduma. Ditay koma ipapan a no nabakbaknang ti maysa, obligado a tumulong kadatayo iti pinansial. Ditay met koma panunoten a saantayo nga obligado nga agbayad kenkuana. Saanmo nga apalan dagidiay kasla nataltalged ti pinansial a kasasaadda.—Proverbio 28:22.
Kalpasanna, siguraduem ken dagusem a bayadan ti inutangmo. No awan ti inkeddeng ti nagpautang a tiempo ti panagbayadmo, sikan ti mangikeddeng ket tungpalem dayta. Maiparegta a mangaramidkayo iti naisurat a katulagan tapno maliklikan dagiti di pagkinnaawatan. (Jeremias 32:9, 10) No posible, personal nga agbayadka tapno makapagyamanka iti immutangam. Mataginayon ti nasayaat a relasion no sipapanunotka iti panagbayadmo. Kinuna ni Jesus iti Sermonna iti Bantay: “Ti koma latta saoyo a Wen kaipapananna ti Wen, ti saoyo a Saan, Saan.” (Mateo 5:37) Laglagipem met a kanayon ti Nabalitokan a Bilin: “Amin a bambanag, ngarud, a kayatyo nga aramiden kadakayo dagiti tattao, masapul a kasta met ti aramidenyo kadakuada.”—Mateo 7:12.
DAGITI MAKATULONG A BALAKAD TI BIBLIA
Mangipapaay ti Biblia iti simple a pangontra iti tarigagay nga umutang: “Iti kinaagpaysuanna, dayta ket panggun-od iti dakkel a gunggona, daytoy nadiosan a debosion agraman iti pannakapnek.” (1 Timoteo 6:6) Kayatna a sawen, no kontentoka iti adda kenka, maliklikam dagiti makapaladingit nga ibunga ti panagutang. Kinapudnona, narigat ti makontento iti daytoy lubong a naglaka ti gumun-od iti kayatmo. Dita a maipakitatayo ti “nadiosan a debosion.” Kasano?
Alaentayo a pagarigan ti agassawa a Kristiano iti Asia. Idi kaub-ubinganda pay, umap-apalda kadagidiay makagatang iti bukodda a balay. Isu nga immutangda iti banko ken kadagiti kakabagianda sa innayonda ti urnongda ket gimmatangda iti balay. Di nagbayag, marigatandan a mangtinnag iti dakkel a bayadanda iti binulan. Masapul nga agnayonda iti trabaho, agobertaymda, isu a bassiten ti tiempoda kadagiti annakda. “Nakadagdagsen ti ulok gapu iti stress, ut-ot, ken puyat. Kasla diak makaanges,” kuna ti asawa a lalaki.
“Ti panangmatmat kadagiti material a bambanag maitunos iti Biblia ket maysa a proteksion”
Idi agangay, nalagipda ti sasao iti 1 Timoteo 6:6 ket ti nagtengda a solusion, ilakoda ti balayda. Dua a tawen pay ti limmabas sada nakabayad iti utangda. Ania ti nasursuro dagitoy nga agassawa? “Ti panangmatmat kadagiti material a bambanag maitunos iti Biblia ket maysa a proteksion,” kunada.
Nalatak iti adu ti pagsasao dagiti taga-Swahili a nadakamat iti rugi. Ngem saanna a napasardeng dagiti tattao nga umutang. Maitunos kadagiti nausig a prinsipio ti Biblia, saan kadi a nainsiriban a panunoten a naimbag ti saludsod a, Masapul kadi nga umutangak?
Ammuem ti Ad-adu Pay
SUNGBAT DAGITI SALUDSOD MAIPAPAN ITI BIBLIA
Problema iti Kuarta ken Utang—Makatulong Kadi ti Biblia?
Saan a magatang ti kuarta ti kinaragsak, ngem adda uppat a prinsipio iti Biblia a makatulong iti panangusarmo iti kuarta.
AGRIINGKAYO!
Tallo a Banag a Saan a Magatang ti Kuarta
Gapu iti kuarta, adda dagiti magatangtayo a kasapulantayo ngem ti naan-anay a pannakapnek iti biag ket magun-odan kadagiti banag a saan a magatang ti kuarta.


text:
SALUDSOD DAGITI AGTUTUBO
Apay a Rumbeng a Dimo Tuladen ti Tipikal a Panangiladawan ti Media?
—Paset 1: Para iti Babbai
Ania ti tipikal a panangiladawan ti media?
Kitaem dagitoy a sasao sa sungbatam dagiti sumaganad a saludsod.
Ania a sasao ti usarem a pangdeskribir kadagiti tin-edyer a babbai kas iti gagangay a makitkitam a pannakailadawanda kadagiti pelikula, iti TV, wenno kadagiti magasin?
Ania a sasao ti kayatmo a pangdeskribir kenka dagiti tattao?
Posible a dagiti sungbatmo iti umuna a saludsod ket naggapu iti umuna a kolum ken iti maikadua a kolum met ti nangalaam kadagiti sungbatmo iti maikadua a saludsod. Kaipapananna ngarud a kayatmo ti agbalin a nasaysayaat ngem iti “tipikal” a tin-edyer nga iladladawan ti media
“Kadagiti pelikula, mailadawan ti tipikal a tin-edyer a babai kas rebelde ken dakes ti ugalina. Pagparparangenda nga aminkami ket di mapagpiaran ken conscious unay iti makuna ti sabsabali ken pagbalbalinenmi a grabe uray ti simple a banag.”—Erin.
“Dagiti tin-edyer a babbai kadagiti pelikula ken TV ket kayatda a kanayon nga isuda ti sentro ti atension ken sangkapanunotda ti itsurada, panagbadbadoda, kinapopularda, ken dagiti lallaki.”—Natalie.
“Manmano a makitam ti babai a mahilig iti ragragsak a saan nga umin-inum iti arak, saan a makikaidda iti lallaki, ken saan nga agrebelde kadagiti nagannakna. No saan a kasta ti ar-aramiden ti maysa a babai, isu ket makuna a relihiosa, panatiko, wenno killjoy.”—Maria.
Isaludsodmo iti bagim: ‘Ti kadi panagbadbadok, panagtigtignayko, ken panagsasaok talaga nga ipakitana ti kinasiasinok, wenno tultuladek laeng ti panangiladawan ti media?’
Ti rumbeng a maammuam
Adu ti mangipagarup a bukodda a personalidad ti ipakpakitada. Ngem ti kinaagpaysuanna, tultuladenda laeng ti makitkitada iti media. “Makitkitak dayta ken ni adingko,” kuna ti balasang a ni Karen. “Agpampammarang a dagiti laeng badbado ken lallaki ti paginteresanna. Isu ket nalaing, ken ammok nga adda pay dadduma a paginteresanna. Ngem aginkukuneng. Pagarupna ngamin no dayta ti kakaisuna a pamay-an tapno agbalin isuna a kas kadagiti ‘amin a dadduma a babbai,’ idinto ta 12 pay la ti tawenna!”
Kuna ti Biblia: “Saanyo a tultuladen dagiti ugali iti daytoy a lubong.”—Roma 12:2, Ti Baro a Naimbag a Damag Biblia.
Saan nga ipakita ti media ti kayat a pagbalinan ti amin a tin-edyer a babbai. “Iti media, dagiti babbai ket mailadawan kas dagidiay sangkapanunotda ti bagida, nakapuy wenno inuubingan ti panunotda, ken masansan nga agaramid iti kalokuan. Ngem para kaniak, manakem ti kaaduan kadakami,” kuna ti 15 anyos a ni Alexis. “Adda pay dadduma a napateg kadakami malaksid ti panagarapaap maipapan iti guapo a lalaki.”
Kuna ti Biblia: Dagiti “nataengan a tattao . . . nasanay dagiti pannakabalin ti pannakaawatda a mangilasin agpadpada iti umiso ken di umiso.”—Hebreo 5:14.
Ti tipikal a panangiladawan ti media ket agpaay a pagimbagan dagiti negosiante
—saan a dagiti tin-edyer a babbai. Gapu ta napigsa a panguartaan dayta, dagiti dadakkel nga industria —a pakairamanan ti panangipablaak, uso (fashion), teknolohia, ken paglinglingayan —rugianda a puntiriaen dagiti agtutubo sakbay ti kinatin-edyerda. “Isingasing dagiti advertiser a dagiti tweens (dagidiay agtawen iti 10 agingga iti 13) nga awanan kadagiti kabaruan a bado, alahas, makeup, ken gadyet ket saan nga agbalin a popular,” kuna ti libro a 12 Going on 29. “Maulit-ulit a mabuya dagiti tweens dagiti patalastas a mangparasuk iti seksual a tarigagay sakbay pay a maawatanda ti kaipapanan dagiti seksual a bambanag.”
Kuna ti Biblia: “Amin a banag iti lubong—ti derrep ti lasag ken ti derrep dagiti mata ken ti panangiparammag iti sanikua a pagbiag ti maysa—saan nga agtaud iti Ama, no di ket agtaud iti lubong.”—1 Juan 2:16.
Panunotem: Siasino ti kangrunaan a mabenipisiaran no sangkapanunotmo dagiti kalatakan a brand kadagiti uso a gagatangen? Siasino a talaga ti makaganansia no masapul a maaddaanka iti kabaruan a selpon tapno laeng agbalinka a popular kadagiti padam nga agtutubo? Ania ti ad-adda a paginteresan dagiti aglaklako
Ti mabalinmo nga aramiden
Sursuruem nga analisaren ti tipikal a panangiladawan nga iparparegta ti media. Bayat a dumakdakkelka, umun-uneg ti pannakaawatmo kadagiti makitkitam. Usarem ti pannakaawatmo a mangpanunot iti epekto kenka dagiti tipikal nga iladladawan ti media. “Sigun iti media, ti tipikal a tin-edyer a babai ket daydiay ad-adu ti makeup-na ngem iti badona,” kuna ti 14 anyos a ni Alana, “ken di maamiris ti adu a tin-edyer a saan met a talaga a mangpapintas dayta kadakuada
—pagbalinenna ketdi ida a desperado unay iti atension.”
Itunosmo dagiti kalatmo iti kinatao a kayatmo a pagbalinan. Kas pagarigan, panunotem manen dagiti kualidad a pinilim iti rugi daytoy nga artikulo
—dagidiay kayatmo a pangdeskribirda kenka. Rugiam koman a patanoren wenno parang-ayen dagita. Kuna ti Biblia: “Kawesanyo ti bagbagiyo iti baro a personalidad, a babaen iti umiso a pannakaammo mapabpabaro maitunos iti ladawan Daydiay nangparsua iti dayta”—saan a kas iti kinatao nga iparparegta dagiti advertisers.—Colosas 3: 10.
Agbirokka kadagiti nasayaat a pagtuladan. Nalabit ti dadduma ket kapamiliam, kas ken ni nanangmo wenno ni antim. Mabalin met ti dadduma a nataengan a babbai a gagayyem wenno am-ammom. Adu kadagiti Saksi ni Jehova ket mapagwadan a babbai iti kongregasion Kristiano.—Tito 2:3-5.
Suhestion: Usarem ti libro a Tuladenyo ti Pammatida tapno maammuam ti ulidan dagiti nadakamat iti Biblia a nagsayaat a pagtuladan dagiti babbai a kas kada Ruth, Anna, Abigail, Ester, Maria, ken Marta. Ti Tuladenyo ti Pammatida ket impablaak dagiti Saksi ni Jehova ken mabasa iti www.jw.org/ilo.


text:
SALUDSOD DAGITI AGTUTUBO
Apay a Rumbeng a Dimo Tuladen ti Tipikal a Panangiladawan ti Media?
—Paset 2: Para iti Lallaki
Ania ti tipikal a panangiladawan ti media?
Kitaem dagitoy a sasao sa sungbatam dagiti sumaganad a saludsod.
Ania a sasao ti usarem a pangdeskribir kadagiti tin-edyer a lallaki kas iti gagangay a makitkitam a pannakailadawanda iti media (agraman kadagiti pelikula, iti TV, ken advertisement)?
Ania a sasao ti kayatmo a pangdeskribir kenka dagiti tattao?
Posible a dagiti sungbatmo iti umuna a saludsod ket naggapu iti umuna a kolum ken iti maikadua a kolum met ti nangalaam kadagiti sungbatmo iti maikadua a saludsod. No kasta, nasayaat dayta. Apay? Ngamin, ti panangiladawan ti media kadagiti lallaki ket nalabit saan a mangiladawan iti pudno a kinataom
Iti media, masansan a mailadawan dagiti lallaki kas naranggas ken rebelioso. Sigun iti libro a Why Boys Don’t Talk
—and Why It Matters, dagiti kalatakan a lallaki a karakter iti TV, kadagiti pelikula, ken isports ket “dagidiay napigsa ti pammagida ken agresibo. . . . Ipaspasimudaag dayta a tapno kayatdaka, masapul a naturay ken rebeliosoka.”
Panunotem: Makatulong kadi kenka ti agresibo a kababalin tapno agbalinka a nasaysayaat a gayyem, katrabahuan, wenno asawa? No karitendaka, ania ti mas tendensiam nga aramiden
—makapungtot wenno agteppel? Ania ti pakakitaan a pudpudnoka a lalaki?
Kuna ti Biblia: “Nasaysayaat ti naanus ngem ti nabileg. Nasaysayaat a maiturayam ti bagim ngem ti maiturayam ti entero a siudad.”
—Proverbio 16:32, Ti Baro a Naimbag a Damag Biblia.
Sigun iti panangiladawan ti media, dagiti lallaki ket mahilig iti seks. “Kadagiti pelikula ken iti TV, mas masansan nga agsukat dagiti lallaki iti girlfriend ngem iti badoda,” kuna ti 17 anyos a ni Chris. Kinuna met ti 18 anyos a ni Gary: “Ti tipikal a lalaki iti media ket mahilig iti seks.” Kas pagarigan, ipakita ti dadduma a pelikula a kasla party, arak, ken seks laeng ti paginteresan ti maysa a lalaki.
Panunotem: Kasta kadi ti kayatmo nga agbalin a reputasion? Ti kadi pudpudno a lalaki ibilangna dagiti babbai kas pangipapasanna laeng iti seksual a tarigagayna, wenno nadayaw ti panangtratona kadakuada?
Kuna ti Biblia: “Tunggal maysa kadakayo ammona koma no kasano nga ikutan [wenno kontrolen] ti bukodna a basehas [wenno bagi] iti pannakasantipikar ken dayaw, saan nga iti naagum a panaggartem iti sekso.”
—1 Tesalonica 4: 4, 5.
Sigun iti panangiladawan ti media, dagiti lallaki ket iresponsable. Iti adu a popular a pelikula ken pabuya iti TV, masansan a maipabuya dagiti tin-edyer a lallaki kas sadut ken saan a kualipikado. Nalabit dayta ti makagapu a bassit ti kompiansa ti dadduma a nataengan iti potensial dagiti lallaki. Kuna ti nadakamaten a ni Gary: “Idi agtawenakon iti 16, narigatanak a makastrek iti trabaho gapu ta babbai laeng ti kayat nga empleado dagiti makinkukua kadagiti negosio iti lugarmi. Ibilangda ngamin nga iresponsable wenno di mapagtalkan ti amin a tin-edyer a lallaki!”
Panunotem: Umiso kadi ti pannakailadawan ti tin-edyer a lalaki kas iresponsable wenno di mapagtalkan? Kasano a maipakitam a naidumaka?
Kuna ti Biblia: “Awan koma a pulos ti asinoman a tao a mangumsi iti kinaagtutubom. Iti kasupadina, kadagidiay matalek agbalinka a pagulidanan iti panagsao, iti kababalin, iti ayat, iti pammati, iti kinadalus.”
—1 Timoteo 4: 12.
Ti rumbeng a maammuam
Mabalin a napigsa ti impluensia kenka ti media. Kas pagarigan, mabalin nga iparikna kenka ti media a masapul a sumurotka iti kabaruan nga uso tapno agbalinka a popular. “Ipakita dagiti advertisement no ania ti rumbeng a panagbadbado dagiti lallaki ken ti pannakaatrakar dagiti babbai iti kasta a lallaki,” kuna ti 17 anyos a ni Colin. “Tignayenna ti maysa a mapan gumatang kadagita a bado. Adda dagiti tiempon nga inaramidko dayta!”
Panunotem: Ipakpakita kadi ti panagbadbadom ti pudpudno a kinataom, wenno agtutuladka laeng? Siasino a talaga ti makaganansia no aggastoka tapno masabayam dagiti kabaruan nga uso?
Kuna ti Biblia: “Saanyo a tultuladen dagiti ugali iti daytoy a lubong.”
—Roma 12:2, Ti Baro a Naimbag a Damag Biblia.
Kinaagpaysuanna, saandaka unay magustuan dagiti babbai no tuladem ti panangiladawan ti media. Usigem ti kinuna ti dadduma kadakuada:
“Kaykayatko ti lalaki a saan nga agtutulad ngem iti daydiay naapal ken agpappapansin. Nakakatkatawa ti lalaki a kanayon nga agpapa-impress!”
—Anna.
“Iparikna dagiti advertisers a kas man la masapul a maaddaan dagiti lallaki kadagiti gadyet wenno espesipiko nga estilo tapno maatrakarda dagiti babbai. Ngem bayat a tumataengan dagiti babbai, saanen a dagita ti kitkitaenda no di ket dagiti nasayaat nga ugali ti maysa a lalaki ken palpaliiwenda no kasano ti panangtratona kadagiti tattao. Kas pagarigan, magustuan dagiti babbai ti lalaki a napudno ken matalek.”
—Danielle.
“Masansan a lastog ti naguapo ken diak kayat ti makikadua iti kasta a tao. Uray no sikan ti kaguapuan iti intero a lubong no nakaal-alas met ti ugalim, dikanto pulos magustuan.”
—Diana.
Panunotem: Sigun iti panangdeskribir ti Biblia, ti ubing idi a ni Samuel ket ‘dumakdakkel nga ad-adda a makaay-ayo agpadpada iti panangmatmat ni Jehova ken dagiti tattao.’ (1 Samuel 2:
26) Ania dagiti ugali a nasken a pasayaatem tapno maaddaanka iti kasta a reputasion?
Kuna ti Biblia: “Agtalinaedkayo a malalaki.”
—1 Corinto 16:13.
-
Ti mabalinmo nga aramiden
Analisarem ti tipikal a panangiladawan ti media. Panunotem daytoy a kuna ti Biblia: “Amin a banag iti lubong—ti derrep ti lasag ken ti derrep dagiti mata ken ti panangiparammag iti sanikua a pagbiag ti maysa—saan nga agtaud iti Ama, no di ket agtaud iti lubong.”
—1 Juan 2:16.
Dagita a rikna ti gunggundawayan ti media ken pagparparangenna a normal dagita. Isu a sursuruem nga analisaren dagiti makitkitam. Dagiti makitkitam iti media ket inaramid dagiti negosiante a mangayat iti adu a ganansia.
Dika agpaimpluensia iti media, sursuruem ti agdesision a bukbukodmo. Kuna ti Biblia: “Kawesanyo ti bagbagiyo iti baro a personalidad, a babaen iti umiso a pannakaammo mapabpabaro maitunos iti ladawan Daydiay nangparsua iti dayta”
—saan a maitunos iti kinatao nga iparparegta ti media. —Colosas 3: 10.
Tapno masurotmo dayta a balakad, lagipem dagiti ugali a pinilim iti rugi daytoy nga artikulo
—dagidiay kayatmo a pakabigbigam. Rugiam koman a patanoren wenno pasayaaten dagita.
Agbirokka kadagiti nasayaat a pagtuladan. “Daydiay makipagna kadagiti masirib a tattao agbalinto a masirib,” kuna ti Biblia. (Proverbio 13:20) Siasino kadagiti lallaki a kasingedmo ti napaneknekanen a masirib? Nalabit kapamiliam ida a kas ken tatang wenno angkelmo, wenno nataenganen a gagayyem wenno am-ammom. Adu kadagiti Saksi ni Jehova ti mapagwadan a lallaki iti kongregasion Kristiano. Nadakamat a mismo iti Biblia dagiti pagtuladan a kas ken Tito a nasayaat nga ulidan kadagiti agtutubo.
—Tito 2: 6-8.
Suhestion: Usarem ti libro a Tuladenyo ti Pammatida tapno maammuam ti ulidan dagiti nadakamat iti Biblia a nagsayaat a pagtuladan dagiti lallaki a kas kada Abel, Noe, Abram, Samuel, Elias, Jonas, Jose, ken Pedro.


text:
Agsublika ken Jehova
Birbiroken ni Jehova dagiti napukaw a karnerona, ken aw-awisennaka nga agsubli kenkuana.
Surat ti Bagi a Manarawidwid
Daytoy a surat ti Bagi a Manarawidwid ket maysa a pakaasi kadagiti adipen ti Dios nga immadayo kenkuana.
PASET 1
“Daydiay Napukaw Birokekto”
Ibilang kadi ti Dios nga awanen ti namnama ti napukaw a karnero?
PASET 2
Problema—Marigrigatan iti Kasta Unay
No maup-upayka gapu ta saanen a kas iti dati ti maar-aramidam para ken Jehova, adda makatulong kenka tapno magunggonaanka iti pannakabalinna.
PASET 3
Nasaktan a Rikna—No Adda ‘Pakaigapuan ti Reklamotayo’
Tallo a prinsipio ti Biblia a makatulong tapno mailiwliwagmo ti nasaktan a riknam gapu iti di umiso nga inaramid kenka ti maysa a kabsat.
PASET 4
Pannakakonsiensia—‘Dalusannak iti Basolko’
Kasano a mariknam ti bang-ar nga itden ti nadalus a konsiensia?
PASET 5
Agsublika ‘iti Pastor ken Manangaywan ti Kararuam’
No kayatko ti agsubli ken Jehova, ania ti pangrugiak? Kasanonto ti panangawat kaniak ti kongregasion?
Konklusion
Adda kadi dagiti tiempo a malaglagipmo ti naragsak a pannakikadkaduam idi kadagiti agdaydayaw ken Jehova?


text:
1896
Ti 1896 ket maysa a bisiesto a tawen a nangrugi iti aldaw ti Mierkoles iti kalendario a Gregoriano.
Paspasamak[urnosen | urnosen ti taudan]
Enero–Marso[urnosen | urnosen ti taudan]
- Enero 4 – Ti Utah ket naawat a kas ti maika-45 nga estado ti Estados Unidos.
- Enero 5 – Ti maysa nga Austriano a diario ket nangireporta a ni Wilhelm Röntgen ket nakaduktal iti kita ti radiasion a kanungpalan nga a mmo a kas dagiti Rayo-ekis.
Oktubre–Disiembre[urnosen | urnosen ti taudan]
- Disiembre 30 – José Rizal, Filipino nga eskolar ken mannaniw, ket pinatay babaen dagiti turay ti Espaniol idiay Filipinas.
Naipasngay[urnosen | urnosen ti taudan]
- Nobiembre 4 – Carlos P. Garcia, Maika-8 a Presidente ti Filipinas. (pimmusay 1971)
- Disiembre 16 – Anna Anderson, impostor a nagtunton nga isu ni Nalatak a Dukesa ti Rusia (pimmusay 1984)
Pimmusay[urnosen | urnosen ti taudan]
Hulio–Disiembre[urnosen | urnosen ti taudan]
- Hulio 4 – Marcelo H. del Pilar, Filipino a mannurat ken agiwarwarnak (naipasngay 1850)
- Disiembre 10 – Alfred Nobel, Sueko nga imbentor ti dinamita ken nagpartuat iti Premio Nobel (naipasngay 1833)
- Disiembre 30 – Dr. Jose Rizal, nailian a bannuar iti Filipinas (naipasngay 1861)
Dagiti silpo ti ruar[urnosen | urnosen ti taudan]
Midia a mainaig iti 1896 iti Wikimedia Commons


text:
1998
Ti 1998 ket maysa a kadawyan a tawen a nangrugi iti aldaw ti Huebes iti kalendario a Gregoriano.
Dagiti linaon
Paspasamak[urnosen | urnosen ti taudan]
Naipasngay[urnosen | urnosen ti taudan]
Pimmusay[urnosen | urnosen ti taudan]
Enero[urnosen | urnosen ti taudan]
- Enero 15 – Junior Wells, Amerikano a musikero (naipasngay 1934)
Pebrero[urnosen | urnosen ti taudan]
- Pebrero 8 – Halldór Laxness, Islandiko a mannurat (naipasngay 1902)
Abril[urnosen | urnosen ti taudan]
- Abril 19 – Octavio Paz, Mehikano a diplomata ken mannurat (naipasngay 1914)
Septiembre[urnosen | urnosen ti taudan]
- Septiembre 6 – Akira Kurosawa, Hapon a mannurat ti senario, produser, ken direktor (naipasngay 1910)
Nobiembre[urnosen | urnosen ti taudan]
- Nobiembre 5 – Momoko Kōchi, Haponesa nga aktres (naipasngay 1932)
- Nobiembre 21 – Fabian Ver, Filipino a Heneral (naipasngay 1920)


text:
SALUDSOD DAGITI AGTUTUBO
Ania ti Aramidek no Adda Problemak iti Salun-at? (Paset 2)
Adu a kita ti problema iti salun-at.
Iti dadduma, makita dagiti sintomas, idinto ta iti dadduma, mariknada laeng dayta.
Pasaray sumro ti dadduma a problema iti salun-at, ngem ti dadduma ket permanenten ken inaldaw a mangparigat iti maysa.
Maagasan ti dadduma wenno malapdan ti ikakarona uray kaskasano, ngem ti dadduma ket kumarkaro—ken nalabit pakatayan payen ti maysa.
Maipaspasango dagiti agtutubo iti amin a nadakamat a kita ti problema iti salun-at. Iti daytoy nga artikulo, maam-ammom ti uppat nga addaan kadagiti kasta a problema. No kastaka met, mabalin a maparegtaka kadagiti makunada.
GUÉNAELLE
Marigatanak unay a mangakseptar kadagiti limitasionko. Nagadu ti kayatko nga aramiden ngem inaldaw a kasapulan a pakibagayak ti kasasaadko.
Addaanak iti motor-neuromuscular disorder isu a di umiso nga impormasion ti yallatiw ti utekko iti bagik. No dadduma, agtigtigerger wenno maparalisado ti nadumaduma a paset ti bagik, manipud ulo agingga iti saka. Marigatanak a mangaramid kadagiti gagangay a banag kas iti panagkuti, panagsao, panagbasa, panagsurat, ken panangtarus iti sabsabali. No marigatanak unay, kaduaendak nga agkararag dagiti panglakayen iti kongregasionmi isu a kumalmaak a dagus.
Aniaman ti pakasuotak, mariknak a kanayon nga adda ni Jehova a Dios a mangpappapigsa kaniak. Diak kayat a ti sakitko ti mangigawid kaniak nga agserbi a naan-anay kenkuana. Ipangpangrunak ti tumulong iti sabsabali a mangammo iti kari ti Biblia nga asidegen a pagbalinen ni Jehova a Dios a paraiso ti daga a sadiay, awanton ti panagsagaba.—Apocalipsis 21:1-4.
Panunotem: Kas ken Guénaelle, kasano a maipakitam a maseknanka iti sabsabali?—1 Corinto 10:24.
ZACHARY
Idi agtawenak iti 16, nadayagnos nga addaanak iti nakaro a kita ti kanser iti utek. Imbaga dagiti doktor a walo a bulan laengen ti biagko. Marigatanak unay sipud idin.
Gapu iti nagtubuan dagiti tumor, naparalisado ti kannawan a paset ti bagik. Diak makapagnan isu a masapul a kanayon nga adda kaduak iti balay a tumulong kaniak.
Kumarkaro ti sakitko isu a marigatanak nga agsao a naimbag. Nakagangganaygayak idi ken magusgustuak ti waterskiing, basketball, ken volleyball. Kas maysa kadagiti Saksi ni Jehova, kanayon idi a mangasabaak. Panagkunak, di maawatan ti kaaduan no ania ti rikna ti maysa a dinan maaramid dagiti kaay-ayona unay nga aramiden.
Maparparegtaak iti Isaias 57:15 ta ipasiguradona kaniak a kanayon nga adda ni Jehova a Dios kadagiti ‘nailupitlupit ti espirituna’ ken isu maseknan kaniak. Iti met Isaias 35:6, inkari ni Jehova a makapagnaakto manen ken makapagserbi nga addaan iti perpekto a salun-at.
Pasaray marigatanak unay iti sakitko ngem siguradok a tultulongannak ni Jehova. No malmaldayak wenno no maamakak a matay, kanayon nga adda makasaritak babaen iti kararag. Awan ti makaisina kaniak iti ayat ni Jehova.—Roma 8:39.
Dua a bulan kalpasan a nainterbiu ni Zachary, isu ket natay iti edad a 18. Agingga a nagsat ti angesna, nagtalinaed a nabileg ti pammatina iti inkari ti Dios a panagungar iti paraiso a daga.
Panunotem: Kas ken Zachary, kasano a matulongannaka ti kararag tapno agtalinaedka iti ayat ti Dios?
ANAÏS
Sumagmamano nga aldaw pay laeng kalpasan a nayanakak, naaddaanak iti brain hemorrhage. Gapu iti dayta, naapektaran ti intero a bagik, nangruna dagiti gurongko.
Ita, makapanak iti asideg a lugar babaen iti walker, ngem kadawyan a kasapulak ti wheelchair. Adda met dagiti tiempo a sumikkil ti maselko isu a marigatanak a mangaramid kadagiti banag nga agkasapulan iti kinaannad kas iti panagsurat.
Malaksid a makapa-stress ti kasasaadko, narigat met ti agpaagas. Sipud idi addan puotko, mapanak iti physical therapist sumagmamano a daras iti kada lawas. Lima pay la ti tawenko idi damo a naoperaak ket namitlo pay a naulit dayta. Narigatanak unay iti naudi a dua nga operasion ta tallo a bulan nga awanak iti pagtaenganmi bayat nga agpapaungarak.
Dakkel a tulong ti pamiliak. Ti panagkakatawami ti talaga a mangparparagsak kaniak no malmaldayak. Tultulongannak ni Nanang ken ti kakabsatko a babbai tapno nasayaat ti itsurak. Diak ngamin maaramid dayta a sisiak. Kayatko met koma ti ag-high heel. Ngem napadasak met dayta naminsan idi ubingak—nagkaradapak bayat a nakasuot dagiti sapatos kadagiti imak. Nagkakatawaanmi amin dayta!
Diak impalubos a ti kasasaadko ti nakaipamaysaan ti panunotko. Nagadalak iti nadumaduma a lengguahe. Uray no diak maka-surf wenno maka-snowboard, makalangoyak ket magusgustuak dayta. Kas maysa kadagiti Saksi ni Jehova, kaay-ayok nga iranud ti pammatik iti sabsabali. Dumdumngegda met a naimbag no kasarsaritak ida.
Ubingak pay la idi insuro kaniak dagiti nagannakko a temporario laeng ti kasasaadko. Sipud idin, naaddaanakon iti pammati ken Jehova ken iti karina a pagpatinggaen ti amin a panagsagaba, agraman dagiti sagsagabaek. Dayta ti mangpabpabileg kaniak.—Apocalipsis 21:3, 4.
Panunotem: Kas ken Anaïs, kasano a maliklikam a ti kasasaadmo ti nakaipamaysaan ti panunotmo?
JULIANA
Addaanak iti naut-ot nga autoimmune disorder a makaapektar iti puso, bara, ken dara. Naapektaran payen dagiti batok.
Sangapulo ti tawenko idi nadayagnos nga addaanak iti lupus. Gapu iti dayta, naut-ot ti bagik, agkakapsutak unay, ken agbaliwbaliw ti riknak. No dadduma, mariknak nga awan serserbik.
Idi agtawenak iti 13, adda Saksi ni Jehova nga immay iti balaymi. Imbasana kaniak ti Isaias 41:10 a sadiay kuna ni Jehova a Dios: “Dika agbuteng, ta addaak kenka. . . . Pudno nga itultuloykanto nga iggaman a siiirut babaen ti bukodko a makannawan nga ima ti kinalinteg.” Iti daydi a tiempo a rinugiak ti nakipagadal iti Biblia kadagiti Saksi ni Jehova. Ita, kalpasan ti walo a tawen, naimpusuan nga agserserbiakon iti Dios, ken diak ipalubos a ti sakitko ti mangkontrol kaniak. Mariknak nga ipapaayannak ni Jehova iti “pannakabalin a nalablabes ngem ti gagangay” tapno agtalinaedak a positibo.—2 Corinto 4:7.
Panunotem: Kas ken Juliana, kasanonaka a matulongan ti Isaias 41:10 nga agtalinaed a positibo?


text:
LEKSION 17
Kasano a Tultulongandakami Dagiti Manangaywan iti Sirkito?
Masansan a nadakamat da Bernabe ken ni apostol Pablo iti Kristiano a Griego a Kasuratan. Nagserbi dagitoy a lallaki kas agdaldaliasat a manangaywan, a bumisbisita kadagiti nagkauna a kongregasion. Apay? Maseknanda unay iti pagsayaatan dagiti kakabsatda iti naespirituan. Kinuna ni Pablo a kayatna ti ‘agsubli ket sarungkaranna dagiti kakabsat’ tapno kitaenna ti kasasaadda. Sidadaan a magmagna iti ginasut a kilometro tapno patibkerenna ida. (Aramid 15:36) Kasta met laeng dagiti agdaldaliasat a manangaywan kadakami ita.
Patpatibkerendakami. Ti tunggal manangaywan iti sirkito ket bumisbisita iti 20 wenno ad-adu pay a kongregasion. Makalawas nga agyanda iti maysa a kongregasion, mamindua iti kada tawen. Adu ti masursuromi iti kapadasan dagitoy a kakabsat ken kadagiti assawada, no naasawaanda. Ikagkagumaanda nga am-ammuen ti amin, ubbing man wenno nataengan, ken maragragsakanda a mangkuyog kadakami a mangasaba ken mangyadal iti Biblia. Dagitoy a manangaywan kuykuyogenda dagiti panglakayen a mangipastor ken mangpatibker kadakami. Mangipapaayda met kadagiti makaparegta a palawag kadagiti gimong ken asambleami.—Aramid 15:35.
Maseknanda kadakami. Maseknan unay dagiti manangaywan iti sirkito iti naespirituan a kasasaad dagiti kongregasion. Mitmitingenda dagiti panglakayen ken dagiti ministerial nga adipen tapno kitaenda ti nagrang-ayan ti kongregasion. Mangmangtedda met iti balakad kadagiti panglakayen ken ministerial nga adipen no kasanoda nga asikasuen dagiti responsabilidadda. Tultulonganda dagiti payunir nga agballigi iti ministerioda, ken maragsakanda a makiam-ammo kadagiti kabbaro ken makaammo iti panagrang-ayda iti naespirituan. Dagitoy a kakabsat sidadaanda nga agpausar kas ‘katrabahuan a maipaay iti pagimbaganmi.’ (2 Corinto 8:23) Masapul a tuladenmi ti pammati ken debosionda iti Dios.—Hebreo 13:7.
Apay a sumarsarungkar dagiti manangaywan iti sirkito kadagiti kongregasion?
Kasanoka a magunggonaan iti ibibisitada?


text:
Ipatalos yo pa ya ed salitan Pangasinan. Sarag yon dagdagan o bawasan. Salamat.
Say Siyudad na Manila (
Nagtaud iti "may nilad", Tagalog ti "addaan nilad" ti nagan ti Manila, a mangdakdakamat iti maysa a kita ti natayag a ruot nga agtubtubo idi iti ig-igid ti baybay. Idi maika-16 a siglo, nabukel ti "Maynilad" manipud iti komunidad dagiti
Muslim iti ig-igid ti Karayan Pasig a kas sentro ti kolonial a gobierno ti
Idi katengngaan ti maika-16 a siglo, ti lugar ti agdama a Manila ket iturturayan ti tallo a
raya wenno daulo ti Muslim a komunidad. Isuda da
Raya Sulayman ken
Raya Matanda a mangiturturay kadagiti komunidad iti abagatan ti Karayan Pasig, ken ni
Raya Lacandula a mangidadaulo kadagiti komunidad iti amianan ti karayan. Ti Manila idi ti kaamiananan a sultanado iti kapuruan. Kaduana dagiti sultanado ti
Brunay,
Idi
1570, maysa nga ekspedision dagiti
Idi
Idi
1898, sinakup ti
Nabennebenneg ti Manila iti 16 a heograpikal a distrito. Maysa laeng a distrito ti saan a sigud nga ili, ti Port Area.
Dagiti 8 a distrito iti amianan ti Pasig ket ti Binondo, Quiapo, Sampaloc, San Miguel, San Nicolas, Santa Cruz, Santa Mesa, ken Tondo.
Ti sabali pay a walo a distrito ket ti Ermita, Intramuros, Malate, Paco, Pandakan, Port Area, San Andreas Bukid, ken Santa Ana. Ti San Andreas ket damo a paset ti Santa Ana, ken ti Santa Mesa ket sigud a paset ti Sampalok.
Amin dagitoy a distrito, malaksid iti Port Area, ket addaanda kadagiti kabukbukodanda a simsimbaan. Ti distrito ti Binondo ket isu ti Chinatown ti siudad. Ti Tondo ti yan dagiti marigrigat nga umili, idinto a dagiti met distrito ti Ermita ken Malate ti ad-adda a nalatak kadagiti turista ta addadtoy ti adu a panganan, paginuman, pagraragsakan, lima a butuen nga otel, ken shopping malls.
Ragay ed siyudad walay 897 ya


text:
Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
Deuteronomio 6:1-25
6 “Ita dagitoy ti bilin, dagiti alagaden ken dagiti hudisial a pangngeddeng nga imbilin ni Jehova a Diosyo nga isuro kadakayo,+ tapno aramidenyo ida iti daga a bumallasiwanyo sadiay tapno tagikuaenyo;2 tapno agbutengka+ ken Jehova a Diosmo iti kasta salimetmetam dagiti amin a paglinteganna ken bilbilinna nga ibilbilinko kenka, sika ken ti anakmo ken ti apokom,+ iti amin nga al-aldaw ti panagbiagmo, ken tapno agbayag ti al-aldawmo.+3 Ket masapul nga imdengam, O Israel, ken annadam nga aramiden+ ida, tapno naimbag ti lak-ammo+ ken tapno umadukayo unay, kas inkari kenka ni Jehova a Dios dagidi ammam,+ no maipapan iti daga a pagay-ayusan ti gatas ken diro.4 “Imdengam, O Israel: Ni Jehova a Diostayo ket maymaysa a Jehova.+5 Ket masapul nga ayatem ni Jehova a Diosmo buyogen ti isuamin a pusom+ ken isuamin a kararuam+ ken isuamin a bikasmo.+6 Ket dagitoy a sasao nga ibilbilinko kenka ita nga aldaw addadanto ita pusom;+7 ket masapul nga iyukuokmo ida iti anakmo+ ken sawem ti maipapan kadagita no agtugawka iti balaymo ken no magnaka iti dalan ken no agiddaka+ ken no bumangonka.8 Ket masapul nga igalutmo ida kas pagilasinan ita imam,+ ket masapul nga agserbida kas bedbed iti muging iti baet dagita matam;+9 ket masapul nga isuratmo ida kadagiti bautek ti balaymo ken kadagiti ruanganmo.+10 “Ket mapasamakto nga inton ni Jehova a Diosmo ipannaka iti daga nga insapatana kadagidi ammam a da Abraham, Isaac ken Jacob nga ited kenka,+ ti dadakkel ken napipintas a siudad a saanmo nga imbangon,+11 ken ti balbalay a napno iti amin a naimbag a bambanag ken saanmo a pinunno, ken dagiti nakutkot a pagurnongan ti danum a saanmo a kinutkot, dagiti kaubasan ken kaykayo nga olibo a saanmo nga immula, ket nangankanto ket napnekka,+12 agaluadka tapno saanmo a malipatan+ ni Jehova, a nangiruar kenka manipud daga ti Egipto, manipud balay dagiti adipen.13 Ni Jehova a Diosmo rebbeng a pagbutngam,+ ket isu rebbeng a pagserbiam,+ ket babaen ti naganna agsapataka.+14 Dikay sumurot kadagiti sabali a didios, aniaman a didios ti il-ili nga adda iti intero nga aglikmutyo,+15 (ta ni Jehova a Diosmo iti tengngam maysa a Dios a mangalkalikagum iti naipamaysa a debosion,)+ ta amangan no ti unget ni Jehova a Diosmo gumil-ayab maibusor kenka+ ket talipuposennakanto iti rabaw ti daga.+16 “Dikay suboken ni Jehova a Diosyo,+ kas iti panangsubokyo kenkuana idiay Massah.+17 Siguraduenyo a salimetmetan dagiti bilin ni Jehova a Diosyo+ ken dagiti pammaneknekna+ ken dagiti alagadenna+ nga imbilinna kenka.+18 Ket masapul nga aramidem ti umiso ken naimbag kadagiti mata ni Jehova, tapno naimbag ti lak-ammo+ ken pudno a makastrekka ket tagikuaem ti nasayaat a daga a maipapan iti dayta nagsapata ni Jehova kadagidi ammam,+19 babaen ti panamagtalaw kadagiti amin a kabusormo iti sanguanam, kas iti inkari ni Jehova.+20 “No kas pagarigan ti anakmo agimtuod kenka iti masanguanan nga aldaw,+ a kunaenna, ‘Ania ti kaipapanan dagiti pammaneknek ken dagiti alagaden ken dagiti hudisial a pangngeddeng nga imbilin kadakayo ni Jehova a Diostayo?’21 ngarud masapul a kunaem iti anakmo, ‘Nagbalinkami nga ad-adipen ni Faraon idiay Egipto, ngem ni Jehova inruarnakami manipud Egipto babaen ti napigsa nga ima.+22 Gapuna intultuloy ni Jehova ti nangikabil kadagiti pagilasinan ken milagro,+ a naindaklan ken makadidigra, iti Egipto, ken Faraon ken iti intero a sangakabbalayanna iti imatangmi.+23 Ket inruarnakami manipud sadiay tapno maiyegnakami ditoy iti kasta itedna kadatayo ti daga a maipapan iti dayta isu nagsapata kadagidi ammatayo.+24 Gapuna binilinnatayo ni Jehova nga itungpaltayo amin dagitoy nga alagaden,+ nga agbutengtayo ken Jehova a Diostayo maipaay iti pagimbagantayo a kanayon,+ tapno makapagtalinaedtayo a sibibiag kas itoy nga aldaw.+25 Ket kaipapanannanto ti kinalinteg kadatayo,+ nga annadantayo nga aramiden amin daytoy a bilin iti sanguanan ni Jehova a Diostayo, kas iti imbilinna kadatayo.’+


text:
Eugene O'Neill
Ni Eugene Gladstone O'Neill (Oktubrer 16, 1888 – Nobiembre 27, 1953) ket maysa nga Amerikano a dramaturgo ken nagunggunaan ti Premio Nobel iti Literatura idi 1936. Dagiti natituloan ti daniw a pabuyana ket maysa kadagiti immuna a nangiyaammo ti Amerikano a drama a pamay-an iti realismo nga immuna a naitaripnong ti Ruso a dramaturgo a ni Anton Chekhov, ti Norwego a dramaturgo a ni Henrik Ibsen, ken Sueko a dramaturgo a ni August Strindberg. Dagiti pabuyana ket maysa kadagiti immuna a nagiraman kadagiti bitla iti bukod a pagsasao ti Amerikano ken nagiraman kadagiti karakter iti barayubay ti kagimongan, a dagitoy ket agsagsagaba a mangtaripato kadagiti namnama ken aspirasion, ngem naapdayda met laeng iti panakapaay ken panagladladingit.Ni O'Neill ket nagsurat ti maysa laeng a nadayag a komedia (Ah, ti Kaatapan!).[1][2] Gangani amin dagiti pabuyana ket adda dagiti nairaman a trahedia ken kinabukodan a pesimismo.
Dagiti nagibasaran[urnosen | urnosen ti taudan]
- ^ The New York Times, Agosto 25, 2003: 'Ti Dramaturgo a Teatro ti sumaruno a tawen ket agipabuya ti komedia ni O'Neill, Saludsodek kenka Tattan, maysa a komedia a naibatay ti Hedda Gabler ni Ibsen."
- ^ The Eugene O'Neill Foundation newsletter: "Saludsodek kenka Tattanu, a mairaman ti Ti Agpelpelikula aTao, ... ket isu laeng ti nabati a komedia kadagiti kinasapa a panwen manipud kenni O’Neill."


text:
Leksion 5
Ania ti Panggep ti Dios Para iti Daga?
1. Apay a pinarsua ti Dios ti daga?
Ti daga ket impaay ni Jehova kadagiti tattao. Isu dayta ti pagtaengantayo. Gapuna, ti umuna nga agassawa, da Adan ken Eva, ket saan a naparsua nga agnaed idiay langit ta dagiti anghel ti pinarsua ti Dios nga agnaed sadiay. (Job 38:4, 7) Pinarsua ti Dios ti umuna a tao ket pinagnaedna iti nakapimpintas a paraiso a naawagan iti hardin ti Eden. (Genesis 2:15-17) Ni Adan ken dagiti agbalin nga annakna ket impaayan ni Jehova iti gundaway nga agbiag nga agnanayon ditoy daga.—Basaem ti Salmo 37:29; 115:16.
Idi damo, ti laeng hardin ti Eden ti paraiso. Naibilin iti umuna nga agassawa a punnuenda ti daga kadagiti annakda ken aywananda ti intero a daga a pagbalinenda a paraiso. (Genesis 1:28) Pulos a saanto a madadael ti daga. Agnanayon a pagtaengan dayta ti sangatauan.—Basaem ti Salmo 104:5.
2. Apay a saan a paraiso ti daga ita?
Nagsukir da Adan ken Eva iti Dios, isu a pinaruar ida ni Jehova iti hardin. Napukaw ti Paraiso, ket awan tao a nakaisubli iti dayta. Kuna ti Biblia: “Ti met laeng daga nayawat iti ima daydiay nadangkes.”—Job 9:24.
Binaybay-an kadin ni Jehova ti orihinal a panggepna para iti sangatauan? Saan! Isu ket mannakabalin-amin. Saanto a mapaay. (Isaias 45:18) Isublinanto ti sangatauan iti kasasaad a kas iti pinanggepna.—Basaem ti Salmo 37:11, 34.
3. Kasanonto a maisubli ti Paraiso?
Maisublinto ti Paraiso ditoy daga bayat ti panagturay ni Jesus kas Ari a dinutokan ti Dios. Iti gubat a maawagan iti Armagedon, idauluanto ni Jesus dagiti anghel ti Dios ket dadaelenda amin a bumusbusor iti Dios. Kalpasanna, ni Jesus ipupoknanto ni Satanas iti 1,000 a tawen. Malasatanto ti ili ti Dios ti pannakadadael gapu ta iwanwan ken salaknibanto ida ni Jesus. Tagiragsakendanto ti agnanayon a biag iti Paraiso a daga.—Basaem ti Apocalipsis 20:1-3; 21:3, 4.
4. Kaanonto nga agpatingga ti panagsagaba?
Kaanonto a pagpatinggaen ti Dios ti kinadakes ditoy daga? Nangted ni Jesus iti “pagilasinan” a mangipasimudaag nga asidegen ti panungpalan. Dagiti agdama a kasasaad iti lubong pagpeggadenna ti biag ti tao ket ipakita dagita nga agbibiagtayon iti “panungpalan ti sistema ti bambanag.”—Basaem ti Mateo 24:3, 7-14, 21, 22.
Manipud langit, iturayanto ni Jesus ti daga iti 1,000 a tawen, ket pagpatinggaennanto amin a panagsagaba bayat ti panagturayna. (Isaias 9:6, 7; 11:9) Malaksid iti panagturayna kas Ari, agakemto pay ni Jesus kas Nangato a Padi ket punasenna ti basbasol dagidiay mangay-ayat iti Dios. Gapuna, babaen ken Jesus, pukawento ti Dios ti sakit, panaglakay, ken ipapatay.—Basaem ti Isaias 25:8; 33:24.
5. Siasinonto dagiti agbiag iti masanguanan a Paraiso?
Dagiti tattao nga agtulnog iti Dios ti agbiagto iti Paraiso. (1 Juan 2:17) Imbaon ni Jesus dagiti pasurotna a birokenda dagiti naemma a tattao ket isuroda kadakuada no kasano a magun-odanda ti anamong ti Dios. Minilion ita a tattao ti isagsagana ni Jehova nga agbiag iti masanguanan a Paraiso ditoy daga. (Sofonias 2:3) Kadagiti Kingdom Hall dagiti Saksi ni Jehova, masursuro dagiti tattao ti agbalin a nasaysayaat nga assawa ken nagannak. Agdaydayawda a sangsangkamaysa kas pamilia ken ad-adalenda no kasanoda a magunggonaan iti naimbag a damag.—Basaem ti Mikias 4:1-4.
Ammuem ti Ad-adu Pay
ANIA A TALAGA TI ISURSURO TI BIBLIA?
Ania ti Panggep ti Dios iti Daga?
Mapasamakto ngata ti panggep ti Dios nga agbalin a paraiso ti daga? No wen, kaano?


text:
Patien Kadi Dagiti Saksi ni Jehova nga Isuda Laeng ti Maisalakan?
Patien Kadi Dagiti Saksi ni Jehova nga Isuda Laeng ti Maisalakan?
Saan. Minilion a tattao a saan a Saksi ni Jehova a nagbiag ginasut a tawenen ti napalabas ti addaan iti gundaway a maisalakan. Kuna ti Biblia nga iti baro a lubong nga inkari ti Dios, “addanto panagungar agpadpada dagiti nalinteg ken dagiti nakillo.” (Aramid 24:15) Maysa pay, adu a tattao ita ti mabalin nga agserbinto pay iti Dios, ket maisalakandanto met. Aniaman ti kasasaad, saan a dakami ti mangibaga no siasino ti maisalakan ken saan. Ni Jesus ti mangikeddeng iti dayta.—Juan 5:22, 27.


text:
NAILADAWAN NGA ESTORIA TI BIBLIA
Pinagbalin ni Jehova a Masirib ni Solomon
Iti daytoy nga estoria ti Biblia, ammuem no kasano a nagbalin a masirib ni Ari Solomon ngem idi agangay, nakaaramid iti dadakkel a kamali. Basaem ti nailadawan nga estoria online wenno iti nai-print a PDF.
Kanayonan Manipud iti Daytoy a Koleksion
Nagbalin a Gayyem ti Dios ni Abraham
Inawagan ti Dios ni Abraham kas gayyemna. Kasanotayo nga agbalin a gayyem ti Dios?
Nagtalek ni Noe iti Dios
Imbilin ti Dios nga agaramid ni Noe iti daong tapno maisalakan ti pamiliana iti Layus. Ania ti masursurom iti estoria maipapan ken Noe ken iti Layus?
Adan ken Eva—Ti Laeng Bagida ti Pinampanunotda
Ania ti napasamak gapu iti madi a desisionda?


text:
Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
Roma 1:1-32
1 Ni Pablo, maysa nga adipen+ ni Jesu-Kristo ken naayaban+ tapno agbalin nga apostol,+ nailasin a maipaay iti naimbag a damag ti Dios,+2 nga inkarina a nasaksakbay iti nasantuan a Kasuratan babaen kadagiti mammadtona,+3 maipapan iti Anakna, a nagtaud iti bin-i ni David+ sigun iti lasag,+4 ngem isuna a babaen ti pannakabalin+ naideklara nga Anak ti Dios+ sigun iti espiritu+ ti kinasanto babaen ti panagungar kadagiti natay+—wen, ni Jesu-Kristo nga Apotayo,5 a baeten kenkuana immawatkami iti di kaikarian a kinamanangngaasi+ ken kinaapostol+ tapno adda koma panagtulnog iti pammati iti tengnga dagiti amin a nasion+ mainaig iti naganna,6 nga iti tengnga dagita a nasion dakayo met dagidiay naayaban tapno agbalin a kukua ni Jesu-Kristo—7 agpaay kadagidiay amin nga adda idiay Roma kas dagiti dungdungnguen ti Dios, naayaban+ tapno agbalin a sasanto:+Maaddaankay koma iti di kaikarian a kinamanangngaasi ken talna+ manipud iti Dios nga Amatayo ken iti Apo a ni Jesu-Kristo.+8 Umuna iti amin, agyamanak+ iti Diosko baeten ken Jesu-Kristo maipapan kadakayo amin, agsipud ta ti pammatiyo mapagsasaritaan+ iti intero a lubong.9 Ta ti Dios, a pangipaayak iti sagrado a panagserbi buyogen ti espirituk mainaig iti naimbag a damag maipapan iti Anakna, isu ti saksik+ no kasano nga awan ressatna a dakamatenkayo a kankanayon iti karkararagko,+10 nga agpakpakaasiak a no mabalin koma iti kamaudiananna rumang-ayak itan iti pagayatan+ ti Dios tapno makaumayak kadakayo.11 Ta il-iliwek a makitakayo,+ tapno maiburayankayo iti naespirituan a sagut+ tapno mapatibkerkayo;12 wenno, imbes ketdi, tapno adda koma panagsisinnukat iti pammaregta+ iti nagtetengngaanyo, iti tunggal maysa babaen ti pammati ti sabali,+ agpadpada iti pammatiyo ken kaniak.13 Ngem diak kayat a dikay maammuan, kakabsat,+ nga iti adu a daras pinanggepko ti umay kadakayo,+ ngem nalapdanak agingga ita, tapno makagun-odak met koma iti sumagmamano a bunga+ kadakayo a kas kadagiti dadduma iti nasnasion.14 Siuutangak agpadpada kadagiti Griego ken kadagiti Barbaro, agpadpada kadagiti masirib+ ken kadagiti nakuneng:15 gapuna adda kinagagar iti biangko a mangideklara ti naimbag a damag+ kadakayo met nga adda dita Roma.+16 Ta diak ibain+ ti naimbag a damag; iti kinapudnona, dayta ti pannakabalin ti Dios+ a pakaisalakanan ti tunggal maysa nga addaan pammati,+ umuna iti Judio+ ken kasta met iti Griego;+17 ta iti dayta ti kinalinteg ti Dios+ maipampanayag gapu iti pammati+ ken maipaay iti pammati, kas adda a naisurat: “Ngem daydiay nalinteg—babaen ti pammati isu agbiagto.”+18 Ta ti pungtot ti Dios+ maipampanayag manipud langit maibusor iti isuamin a di kinanadiosan ken kinakillo+ dagiti tattao a manglaplapped iti kinapudno+ iti nakillo a pamay-an,+19 agsipud ta ti mabalin a maammuan maipapan iti Dios ket maiparangarang iti nagtetengngaanda,+ ta ti Dios imparangarangna dayta kadakuada.+20 Ta dagiti di makita+ a kualidadna ket silalawag a makita manipud pannakaparsua ti lubong ken agpatpatuloy,+ agsipud ta matarusan ida babaen iti bambanag a naaramid,+ ti mismo nga agnanayon a pannakabalin+ ken kina-Diosna,+ iti kasta awan ti pagpambarda;+21 agsipud ta, nupay ammoda ti Dios, saanda nga indaydayaw a kas Dios ket saanda met a nagyaman kenkuana,+ no di ket nagbalin a kawaw ti panagul-uloda+ kadagiti panagrasrasonda ket ti di nasaririt a pusoda nagsipnget.+22 Nupay ipapatida a mamasiribda, nagbalinda a maag+23 ket pinagbalinda ti dayag+ ti di agrupsa a Dios a maysa a banag a kaasping ti ladawan+ ti agrupsa a tao ken dagiti tumatayab ken ti uppat-sakana a parparsua ken agkarkarayam a bambanag.+24 Gapuna ti Dios, mayannurot kadagiti tarigagay ti puspusoda, inyawatna ida iti kinarugit,+ tapno dagiti bagida+ maibabain koma kadakuada,+25 uray pay dagidiay nangisukat iti kinapudno+ ti Dios a maipaay iti ulbod+ ken nagdaydayaw ken nangipaay iti sagrado a panagserbi iti parsua imbes a Daydiay namarsua, a bendito iti agnanayon. Amen.26 Dayta ti makagapu a ti Dios inyawatna ida kadagiti nakababain a panaggartem iti sekso,+ ta agpadpada a dagiti babbaida sinukatanda ti nakaisigudan nga usar ti bagbagida iti maysa a maikaniwas iti nakaparsuaan;+27 ken kasta met nga uray dagiti lallaki pinanawanda ti nakaisigudan nga usar ti babai+ ket simgedda a sidadawel iti derrepda iti maysa ken maysa, lallaki iti lallaki,+ nga ar-aramidenda no ania ti naalas+ ket aw-awatenda iti bagbagida ti naan-anay a supapak,+ a maiparbeng iti biddutda.+28 Ket no kasano a saanda nga inanamongan ti panangbigbig iti Dios buyogen ti umiso a pannakaammo,+ inyawat ida ti Dios iti di naanamongan a kasasaad ti isip,+ tapno aramidenda ti bambanag a di mayanatup,+29 idinto ta napnoda iti amin a kinakillo,+ kinadangkes,+ kinaagum,+ kinadakes,+ a napnoda iti apal,+ panangpapatay,+ ringgor,+ allilaw,+ makadangran a pagannayasan,+ a managdanengdeng,+30 manangpadpadakes,+ mananggura iti Dios, nakuspag,+ natangsit,+ napalangguad,+ manangpartuat iti makadangran a bambanag,+ nasukir kadagiti nagannak,+31 awanan pannakaawat,+ naulbod kadagiti tulagan,+ awanan ti nainkasigudan a panagayat,+ awanan asi.+32 Nupay dagitoy pagaammoda unay ti nalinteg a bilin ti Dios,+ a dagidiay mangan-annurot iti kakasta a bambanag maikarida iti ipapatay,+ saanda laeng nga itultuloy nga aramiden ida no di ket makikanunongda+ pay kadagidiay mangan-annurot kadagita.


text:
Konklusion
Adda kadi dagiti tiempo a malaglagipmo ti naragsak a pannakikadkaduam idi kadagiti agdaydayaw ken Jehova? Kas koma iti makaparegta a gimong, makapagagar a kombension, nasayaat a kapadasam iti ministerio, wenno naragsak a pannakisaritam iti kapammatiam? Saanmo a nalipatan ni Jehova ken dinaka met linipat. Maragsakan a manglaglagip iti matalek a panagserbim. Magagaran met a tumulong kenka nga agsubli kenkuana.
“Birokekto dagiti karnerok,” kuna ni Jehova, “ken aywanak ida. Mayannurot iti panangaywan daydiay mangpakpakan iti pangenna iti aldaw a kaaddana iti tengnga dagiti karnerona a naiwaras a sisasaknap, kasta ti panangaywanko kadagiti karnerok; ket ispalekto ida manipud kadagiti amin a lugar a nakaiwarawaraanda.”—Ezequiel 34:11, 12.


text:
Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
1 Ar-ari 8:1-66
8 Iti dayta a tiempo inummong+ ni Solomon+ dagiti lallakay+ ti Israel, dagiti amin a pannakaulo dagiti tribu,+ ti papanguluen dagiti amma,+ ti annak ti Israel, ken Ari Solomon idiay Jerusalem, tapno isang-atda ti lakasa ti tulag+ ni Jehova manipud iti Siudad ni David,+ kayatna a sawen, iti Sion.+2 Gapuna amin dagiti lallaki ti Israel naguummongda ken Ari Solomon iti lunar a bulan ti Etanim iti piesta,+ awan sabali, iti maikapito a bulan.+3 Iti kasta dimteng dagiti amin a lallakay ti Israel, ket rinugian ti papadi nga awiten+ ti Lakasa.+4 Ket immayda a mangisangsang-at iti lakasa ni Jehova ken iti tolda+ ti gimong+ ken kadagiti amin a nasantuan nga aruaten nga adda iti tolda; ket immay a mangisangsang-at+ kadagita ti papadi ken dagiti Levita.+5 Ket ni Ari Solomon ken kaduana ti intero a gimong ti Israel, dagidiay mangsalsalimetmet iti tulaganda a pannakisinnarak kenkuana, addada iti sanguanan ti Lakasa, nga agisaksakripisioda+ iti karkarnero ken bakbaka a saan a mabilang wenno madagup gapu iti kinaaduda.+6 Kalpasanna ti papadi inserrekda ti lakasa+ ti tulag ni Jehova iti lugarna,+ iti kaunggan a siled ti balay, iti Kasasantuan, iti baba ti paypayak dagiti kerubin.+7 Ta inukrad dagiti kerubin ti paypayakda iti ngatuen ti lugar ti Lakasa, iti kasta pinagtalinaed dagiti kerubin a ti Lakasa ken dagiti assiwna nalingedan manipud ngato.+8 Ngem atiddog idi dagiti assiw,+ iti kasta dagiti murdong dagiti assiw makitkita idi manipud Nasantuan iti sango ti kaunggan a siled, ngem saan ida a makitkita iti ruar. Ket nagtalinaedda sadiay agingga itoy nga aldaw.+9 Awan idi ti aniaman a banag iti Lakasa no di ti dua a tapi ti bato+ nga indulin sadiay ni Moises+ idiay Horeb, idi nakitulag ni Jehova+ iti annak ti Israel bayat a rumrummuarda manipud daga ti Egipto.+10 Ket naaramid nga idi rimmuar ti papadi manipud nasantuan a disso, ti met laeng ulep+ pinunnona ti balay ni Jehova.11 Ket saan a nabaelan ti papadi+ ti agtakder a mangaramid iti panagserbida+ gapu iti ulep, ta ti dayag+ ni Jehova pinunnona ti balay ni Jehova.+12 Iti dayta a tiempo kinuna ni Solomon: “Kinuna a mismo ni Jehova nga isu agtaeng iti napuskol a daguyemyem.+13 Sibaballigi nga imbangonanka iti balay a natan-ok a pagyanan,+ maysa a naipasdek a disso+ a pagnaedam agingga iti tiempo a di nakedngan.”+14 Kalpasanna ti ari insangona ti rupana ket rinugianna a bendisionan+ ti intero a kongregasion ti Israel, bayat a sitatakder idi ti intero a kongregasion ti Israel.15 Ket kinunana: “Bendito ni Jehova+ a Dios ti Israel, a babaen iti bukodna a ngiwat nagsao ken David+ nga amak ken babaen iti bukodna nga ima nangipaay iti kaitungpalan,+ a kunkunana,16 ‘Manipud iti aldaw nga inruarko ti ilik nga Israel manipud Egipto saanak a nangpili+ iti siudad manipud kadagiti amin a tribu ti Israel a mangibangon iti balay+ tapno sadiay nga agtalinaed ti naganko;+ ngem piliekto ni David tapno mamangulo iti ilik nga Israel.’+17 Ket asideg idi iti puso ni David nga amak ti panangibangon iti balay a maipaay iti nagan ni Jehova a Dios ti Israel.+18 Ngem ni Jehova kinunana ken David nga amak, ‘Iti rason nga asideg idi iti pusom ti panangibangon iti balay a maipaay iti naganko, naimbag ti inaramidmo, agsipud ta asideg idi iti pusom.+19 Isuna laeng ta saanto a sika ti mangibangon iti balay, no di ket ti anakmo nga aggapu kadagiti lomom isu ti mangibangonto iti balay a maipaay iti naganko.’+20 Ket intungpal ni Jehova ti saona+ a sinaona, tapno tumakderak iti saad ni David nga amak ket agtugawak iti trono ti Israel,+ kas iti sinao ni Jehova, ken tapno maibangonko ti balay a maipaay iti nagan ni Jehova a Dios ti Israel,+21 ken tapno mangsapulak sadiay iti lugar a maipaay iti Lakasa nga ayan ti tulag+ ni Jehova a pinatalgedanna kadagidi ammatayo idi inruarna ida manipud daga ti Egipto.”22 Ket nangrugi a nagtakder ni Solomon iti sango ti altar+ ni Jehova iti sanguanan ti intero a kongregasion ti Israel, ket inukradna ita dagiti dakulapna a maiturong iti langlangit;+23 ket kinunana: “O Jehova a Dios ti Israel,+ awan ti Dios a kas kenka+ iti langlangit sadi ngato wenno iti daga ditoy baba, a mangsalsalimetmet iti tulag ken iti naayat a kinamanangngaasi+ kadagiti adipenmo+ a magmagna iti imatangmo buyogen ti isuamin a pusoda,+24 sika a nangsalimetmet maipaay ken adipenmo a David nga amak iti daydiay inkarim kenkuana, iti kasta inaramidmo ti kari babaen iti bukodmo a ngiwat, ken babaen iti bukodmo nga ima inaramidmo ti kaitungpalan, kas itoy nga aldaw.+25 Ket ita, O Jehova a Dios ti Israel, salimetmetam maipaay ken adipenmo a David nga amak daydiay inkarim kenkuana, a kinunam, ‘Awanto ti magessat a lalaki kenka manipud sanguanak nga agtugaw iti trono ti Israel,+ no la ket annadanto ti annakmo ti dalanda babaen ti pannagnada iti imatangko a kas iti pannagnam iti imatangko.’26 Ket ita, O Dios ti Israel, mapaneknekan koma a mapagpiaran ti karim+ nga inkarim ken adipenmo a David nga amak, pangngaasim.27 “Ngem pudpudno kadi nga agnaedto ti Dios iti rabaw ti daga?+ Adtoy! Ti langlangit,+ wen, ti langit ti langlangit,+ saandaka a malaon;+ anian nga ad-adda pay, ngarud, daytoy balay+ nga imbangonko!28 Ket bumaw-ingkanto a sumango iti kararag+ ti adipenmo ken iti panagkiddawna iti parabur,+ O Jehova a Diosko, tapno imdengam ti agpakpakaasi nga ikkis ken ti kararag nga ikarkararag ti adipenmo iti sanguanam ita nga aldaw;+29 tapno silulukat koma dagita matam+ a naiturong iti daytoy a balay iti rabii ken aldaw, a naiturong iti lugar a nagkunaam, ‘Ti naganko maaddanto sadiay,’+ tapno imdengam ti kararag nga ikararag ti adipenmo a sisasango iti daytoy a lugar.+30 Ket imdengamto ti panagkiddaw iti parabur+ iti biang ti adipenmo ken ti ilim nga Israel nga ikararagda a sisasango iti daytoy a lugar; ket sika denggem koma iti disso a pagnanaedam, iti langlangit,+ ket denggemto ken pakawanem.+31 “No ti maysa a tao agbasol a maikaniwas iti padana a tao,+ ket pudno a mangipataw kenkuana iti lunod tapno panungsungbatenna iti lunod,+ ket iti kaaddana iti lunod isu pudno nga umay iti sanguanan ti altarmo iti daytoy a balay,32 no kasta sika denggem koma manipud langlangit, ket agtignaykanto ket ukomem dagiti adipenmo babaen ti panangibatadmo a nadangkes daydiay nadangkes babaen ti panangikabilmo ti dalanna iti rabaw ti bukodna nga ulo,+ ken babaen ti panangibatadmo a nalinteg daydiay nalinteg+ babaen ti panangitedmo kenkuana ti maitunos iti bukodna a kinalinteg.+33 “No ti ilim nga Israel maabak iti sanguanan ti kabusor,+ agsipud ta nagtultuloyda a nagbasol a maikaniwas kenka,+ ket pudno nga agsublida kenka+ ket idayawda ti naganmo+ ket agkararagda+ ken agkiddawda iti parabur a sumango kenka iti daytoy a balay,+34 no kasta sika denggem koma manipud langlangit, ket pakawanemto ti basol ti ilim nga Israel+ ket isublimto ida+ iti daga nga intedmo kadagidi ammada.+35 “No ti langit marikpan iti kasta awan dumteng a tudo,+ agsipud ta nagtultuloyda a nagbasol+ a maikaniwas kenka, ket pudno nga agkararagda a sumango iti daytoy a lugar+ ket idayawda ti naganmo, ket tumallikudda iti basolda, agsipud ta intultuloymo a pinarigat ida,+36 no kasta sika denggem koma manipud langlangit, ket pakawanemto ti basol dagiti adipenmo, ti mismo nga ilim nga Israel, agsipud ta isurom+ kadakuada ti naimbag a dalan a rebbeng a pagnaanda;+ ket mangipaaykanto iti tudo+ iti rabaw ti dagam nga intedmo iti ilim kas pagtatawidan a sanikua.37 “No kas pagarigan ti nakaro a bisin+ dumteng iti daga, no kas pagarigan dumteng ti angol,+ no kas pagarigan dumteng ti pannakakset, buot,+ dagiti dudon,+ dagiti ipes;+ no kas pagarigan ti kabusorda lakubenna ida iti daga dagiti ruanganda—aniaman a kita ti saplit, aniaman a kita ti sakit—38 uray ania a kararag,+ uray ania a panagkiddaw iti parabur+ ti maaramid iti biang ti asinoman a tao wenno ti intero nga ilim nga Israel,+ agsipud ta ammoda tunggal maysa ti saplit ti bukodna a puso,+ ket pudno nga ukradenda dagiti dakulapda a maiturong iti daytoy a balay,+39 no kasta sika denggem koma manipud langlangit,+ ti naipasdek a disso a pagnanaedam,+ ket mamakawankanto+ ket agtignayka+ ket itdem iti tunggal maysa ti maitunos iti amin a daldalanna,+ agsipud ta ammom ti pusona+ (ta sika laeng ti makaammo unay iti puso ti amin nga annak ti sangatauan);+40 iti panggep nga agbutengda+ koma kenka iti amin nga al-aldaw a sibibiagda iti rabaw ti daga nga intedmo kadagidi ammami.+41 “Ken kasta met iti ganggannaet,+ a saan a paset ti ilim nga Israel ken pudno nga umay manipud adayo a daga gapu iti naganmo+42 (ta mangngegdanto ti maipapan iti naindaklan a naganmo+ ken ti maipapan iti napigsa nga imam+ ken ti maipapan iti siuunnat a takiagmo), ket isu pudno nga umay ket agkararag a sisasango iti daytoy a balay,+43 sika umimdengka koma manipud langlangit, ti naipasdek a disso a pagnanaedam,+ ket aramidemto ti maitunos iti isuamin nga umawagan kenka ti ganggannaet;+ tapno amin dagiti ili ti daga maammuanda ti naganmo+ tapno agbutengda kenka a kas met laeng ti panagbuteng ti ilim nga Israel, ken tapno maammuanda a ti mismo a naganmo nayawag iti daytoy a balay nga imbangonko.+44 “No kas pagarigan ti ilim mapan iti gubat+ maibusor iti kabusorda iti dalan a pangibaonam kadakuada,+ ket pudno nga agkararagda+ ken Jehova iti turong ti siudad a pinilim+ ken ti balay nga imbangonko a maipaay iti naganmo,+45 ti kararagda ken ti panagkiddawda iti parabur denggemto met manipud langlangit, ket ipakatmonto ti panangukom gapu kadakuada.+46 “No kas pagarigan agbasolda a maikaniwas kenka+ (ta awan ti tao a saan nga agbasol),+ ket kasapulan nga agpungtotka unay kadakuada ket baybay-am ida iti kabusor, ket dagiti manangkautiboda pudno nga ipanda ida a kautibo iti daga ti kabusor iti adayo wenno iti asideg;+47 ket pudno a makapagpampanunotda iti daga a nakaipananda a kautibo,+ ket pudno nga agsublida+ ken agkiddawda+ kenka iti parabur iti daga dagiti manangkautiboda,+ a kunkunada, ‘Nagbasol+ ken nagbiddutkami,+ nagtignaykami a sidadangkes’;+48 ket pudno nga agsublida kenka buyogen ti isuamin a pusoda+ ken buyogen ti isuamin a kararuada iti daga dagiti kabusorda a nangipanaw kadakuada a kautibo, ket pudno nga agkararagda kenka iti turong ti dagada nga intedmo kadagidi ammada, ti siudad a pinilim ken ti balay nga imbangonko a maipaay iti naganmo;+49 denggemto met manipud langlangit, ti naipasdek a disso a pagnanaedam,+ ti kararagda ken ti panagkiddawda iti parabur, ket ipakatmonto ti panangukom gapu kadakuada,+50 ket pakawanemto+ ti ilim a nagbasol+ a maikaniwas kenka ken amin a salungasingda+ a babaen kadagita nagsalungasingda a maikaniwas kenka;+ ket pagbalinemto ida a makaasian+ iti sanguanan dagiti manangkautiboda ket kaasiandanto ida51 (ta isuda ti ilim ken tawidmo,+ nga inruarmo manipud Egipto,+ manipud uneg ti urno a landok),+52 tapno silulukat koma dagiti matam iti panagkiddaw ti adipenmo iti parabur ken iti panagkiddaw ti ilim nga Israel iti parabur,+ babaen ti panangimdengmo kadakuada iti isuamin nga umawaganda kenka.+53 Ta sika inlasinmo ida kas tawidmo manipud kadagiti amin nga ili ti daga,+ kas iti sinaom babaen ken Moises+ nga adipenmo idi iruruarmo dagidi ammami manipud Egipto, O Soberano nga Apo Jehova.”54 Ket naaramid nga, apaman a nalpas ni Solomon a nagkararag ken Jehova buyogen ti isuamin daytoy a kararag ken panagkiddaw iti parabur, timmakder manipud sanguanan ti altar ni Jehova, manipud panagparintumengna+ a dagiti dakulapna siuukrad a naiturong iti langlangit;+55 ket rinugianna ti agtakder+ ken mangbendision+ iti intero a kongregasion ti Israel buyogen ti natbag a timek, a kunkunana:56 “Bendito koma ni Jehova,+ a nangipaay iti lugar a paginanaan iti ilina nga Israel maitunos iti amin nga inkarina.+ Awan ti napaay a maysa a sao+ iti isuamin a naimbag a karina nga inkarina babaen ken Moises nga adipenna.+57 Ni Jehova a Diostayo adda koma kadatayo+ no kasano nga adda idi kadagidi ammatayo.+ Saannatay koma a panawan wenno baybay-an,+58 tapno pagannayasen kenkuana ti pusotayo+ a magna iti amin a daldalanna+ ken mangsalimetmet kadagiti bilinna+ ken kadagiti alagadenna+ ken kadagiti hudisial a pangngeddengna,+ nga intedna kas bilin kadagidi ammatayo.59 Ket dagitoy a sasaok a pinangkiddawko iti parabur iti saklang ni Jehova asideg+ koma ken Jehova a Diostayo iti aldaw ken rabii, tapno maipakatna ti panangukom gapu iti adipenna ken panangukom gapu iti ilina nga Israel kas maikalikagum iti inaldaw;+60 iti panggep nga amin dagiti ili ti daga maammuanda+ a ni Jehova ti pudno a Dios.+ Awanen ti sabali.+61 Ket ti pusoyo masapul nga agbalin a naan-anay+ ken Jehova a Diostayo babaen ti pannagnayo kadagiti alagadenna ken babaen ti panangsalimetmetyo kadagiti bilinna a kas itoy nga aldaw.”62 Ket ti ari ken ti intero nga Israel a naikuyog kenkuana agidatdatonda idi iti naindaklan a sakripisio iti sanguanan ni Jehova.+63 Ket indaton ni Solomon dagiti sakripisio a pakikaykaysa+ a masapul nga idatonna ken Jehova, duapulo ket dua a ribu a baka ken sangagasut ket duapulo a ribu a karnero,+ tapno ti ari ken ti amin nga annak ti Israel mainaguraranda+ ti balay ni Jehova.64 Iti dayta nga aldaw masapul a ti ari santipikarenna ti tengnga ti paraangan nga adda iti sanguanan ti balay ni Jehova,+ agsipud ta sadiay masapul nga idatagna ti mapuoran a sakripisio ken ti daton a bukbukel ken ti taba a paspaset ti sakripisio a pakikaykaysa; ta ti altar a gambang+ nga adda iti sanguanan ni Jehova bassit unay a manglaon iti mapuoran a sakripisio ken ti daton a bukbukel ken ti taba+ a paspaset dagiti sakripisio a pakikaykaysa.65 Ket rinambakan ni Solomon ti piesta iti dayta a tiempo,+ ken ti intero nga Israel a naikuyog kenkuana, maysa a dakkel a kongregasion+ manipud seserkan ti Hamat+ agingga idiay naapres a ginget ti Egipto,+ iti sanguanan ni Jehova a Diostayo iti pito nga aldaw ken sabali pay a pito nga aldaw,+ sangapulo ket uppat nga aldaw.66 Iti maikawalo nga aldaw pinagawidna dagiti umili;+ ket nangrugida a mangbendision iti ari ken mapan kadagiti pagtaenganda, nga agragrag-oda+ ken maragragsakan ti pusoda+ gapu iti isuamin a kinaimbag+ nga inaramid ni Jehova maipaay ken David nga adipenna ken maipaay iti Israel nga ilina.


text:
SALUDSOD DAGITI AGTUTUBO
Kasanok a Makontrol ti Pungtotko?
Quiz
Kasano kasansan nga agpungtotka?
gistay saan
manmano
inaldaw
-
Kasano kakaro ti panagpungtotmo?
kalalainganna
nabara
agburburek
-
Siasino ti kaaduanna a kapungtotmo?
nagannak
kabsatmo
gayyem
-
No mariknam a kasapulan a kontrolem ti pungtotmo, matulongannaka daytoy nga artikulo! Umuna, usigem dagiti rason no apay a napateg ti agtalinaed a kalmado no adda mamagpungtot kenka.
No apay a napateg
Salun-atmo. Kuna ti Proverbio 14:30: “Ti natalinaay a puso isu ti biag ti . . . bagi.” Iti sabali a bangir, kuna ti Journal of Medicine and Life nga “adda dakkel a koneksion ti panagpungtot kadagiti sakit ti puso.”
Gagayyemmo. Kuna ti Biblia: “Dika makikadua iti asinoman a managunget; ket dika sumrek a kadua ti tao nga addaan kadagiti irarasuk ti pungtot.” (Proverbio 22:24) Isu a no managpungpungtotka, dimo pakasdaawan no adaywandaka dagiti tattao. “No dimo ammo a kontrolen ti riknam,” kuna ti balasang a ni Jasmine, “maawananka iti nasayaat a gagayyem.”
Reputasionmo. “No agpungtotka,” kuna ti 17 ti tawenna a ni Ethan, “maammuanto ti sabsabali ket daytanto ti pakasarsaritaam.” Isaludsodmo iti bagim, “Ania ti kayatko a pakasarsaritaan—kalmado a mannakikappia wenno alisto nga agpungtot? Kuna ti Biblia: “Daydiay nabannayat nga agunget naruay iti panangilasin, ngem ti maysa a di makaanus itantan-okna ti kinamaag.”—Proverbio 14:29.
Ti mabalinmo nga aramiden
Usigem dagiti sumaganad a teksto ken komento sa damagem iti bagim dagiti naipakuyog a saludsod.
Proverbio 29:22: “Ti tao a managunget manggutugot iti rinnupir [wenno, panagaapa], ket ti asinoman nga agannayas nga agpungtot aduan iti salungasing.”
“Idi agtin-edyerakon, marigatanak a mangkontrol iti pungtotko. Kasta met laeng ti problema dagiti kabagian ni Daddy. Ibagbagami nga adda daytan iti darami. Nakarigrigat a kontrolen ti riknami!”—Kerri.
Nalakaak kadi nga agunget? No awatek ti pammadayaw kadagiti nasayaat a kababalinko, nainkalintegan kadi a ti nagtaudak a puli ti pabasolek iti daytoy dakes nga ugalik?
Proverbio 15:1: “Ti maysa a sungbat, no naalumamay, pagbaw-ingenna ti pungtot, ngem ti sao a makapasakit parnuayenna ti unget.”
“Nasayaat no sursuruem a kontrolen ti emosionmo. No patanorem ti kinaalumamay ken positibo ti kitkitaem, saanmon a pagproblemaan ti panagpungtot.”—Daryl.
No adda mamagpungtot kaniak, apay a nakapatpateg ti umuna a reaksionko?
Proverbio 26:20: “No sadino nga awan ti kayo maiddep ti apuy.”
“No nasayaat ti isusungbatko, kadawyanna a pagkalmaenna ti kasarsaritak ket makapagsaritakami a saan nga agap-apa.”—Jasmine.
Kasano a ti panagsasaok ken tigtignayko rubrubanna ti apuy?
Proverbio 22:3: “Nasaldet daydiay nakakita iti didigra ket rugianna ti aglemmeng, ngem daydiay awanan kapadasan limmasat ket masapul a sagabaenna ti pannusa.”
“No dadduma, nasaysayaat a pumanawak tapno adda gundawayko a mangpanunot a naimbag iti napasamak, ket sanguek dayta inton kalmadoakon.”—Gary.
Kaano ti kasayaatan nga ipapanaw manipud iti nabara a situasion a saan nga ipagarup ti kasarsaritam a taltallikudam isuna wenno ti problema?
Santiago 3:2: “Maitibkoltayo amin iti adu a daras.”
“Masapul a pagbabawyantayo dagiti kamalitayo, ngem makasursurotayo met koma kadagita. Bumangontayo a dagus no maitibkoltayo ken nasaysayaatton ti aramidentayo inton maminsan.”—Kerri.
Tip: Mangikeddengka iti kalat. Ikeddengmo nga agtalinaedka a kalmado iti maysa nga espesipiko a tiempo, nalabit makabulan. Mangaramidka iti diary ken kitaem no adda nagrang-ayam.
Ammuem ti Ad-adu Pay
AGRIINGKAYO!
No Kasanom a Kontrolen ti Pungtotmo
Lima a pamay-an a naibasar iti Biblia a makatulong kenka a mangkontrol iti pungtotmo.
TI PAGWANAWANAN
“Ti Pannakatarus ti Maysa a Tao Pudno Unay a Pabannayatenna ti Ungetna”
Ti maysa a pasamak iti biag ni David nga ari ti Israel, tulongannaka a mangkontrol iti emosionmo no masair wenno agpungtotka.
SUNGBAT DAGITI SALUDSOD MAIPAPAN ITI BIBLIA
Tulongannak met Laeng Kadi ti Dios No Agkararagak?
Talaga kadi a maseknan ti Dios kadagiti problemam?


text:
Ti Reino Unido ti Gran Británia ken ti Irlanda del Norte, mabalin a ma-ipangyababaana a kas Reino Unido (iti
Ingles ket: United Kingdom of Great Britain and Northern Ireland, ma-ipangyababaan a United Kingdom wenno UK) ket maysa a
naturay nga estado a masarakan idiay akin-abagatan a daya ti
Europa. Ti teritorio na ket nai-porma iti isla ti
Gran Británia, ti akin-abagatan a daya a parte ti isla ti
Irlanda, ken iti dadduma a babassit nga isla na asigdan dagitoy.
Ti Reino Unido ket maysa a
unitario nga estado na comprendido iti upat na
constituyente a kailian: ti
Inglaterra (England),
Eskósia (Scotland),
Gales (Wales), ken ti
Irlanda del Norte (Northern Ireland), ken daytoy na estado ket maiturturayan ti maysa a
parlamentario a sistema na nai-centro idiay
capital na a
Londres, ñgem adaan met to tallo a decentralizado na nacional a administacion idiay
Belfast,
Cardiff, ken
Edimburgo (Edinburgh), daguiti capitales ti
Irlandia del Norte,
Gales, ken
Eskósia respectivamente. Ti Reino Unido key maysa ñga
monarquia parlamentaria no sadino ket ni
Reina Isabel II (Queen Elizabeth II) iti
jefe ti Estado. Daguiti
Dependencias ti Corona ket daguiti
Islas ti Canal ken ti
Isla ti Man na haan a parte iti Reino Unido, ñgem daguitoy ket ag-forma iti
federacion ken ti Reino Unido. Addan ti Reino Unido ti katorse a
Terteritorio ti Ultramar, amin dagitoy ket vestigios iti dati ñga
Imperio Britanico, na idi kalawaan ti territorio na idi 1922 ket sakop na ti maysa-na-upat na parte ti terrestrial na rabaw ti planeta. Ni Reina Isabel II ket agtultuloy na agtaktakder ñga cabeza iti
Mancomunidad daguiti Naciones ken jefe ti Estado daguiti ili nga
kaarian idiay Mancomunidad.


text:
1.UMUNA A LINTEG
TI DIOS AY-AYATENNAKA KEN ADDA NAKAKASKASDAAW A PLANONA KENKA.
(Dagiti versiculos nga linaon daytoy a librito ket mabasa iti nasantoan a Biblia.)
Ti Ayat Ti Dios
"Gapu iti kasta unay a panagayat ti Dios iti lubong. intedna ti kakaisuna nga Anakna tapno ti siasinoman a mamati kenkuana saan a matay no di ket maaddaan iti biag nga agnanayon." (Juan 3:16)
Ti Plano Ti Dios
(Ni Cristo ti agsasao) "Immayak tapno maaddaanda iti biag nga awan pagkuranganna." (Juan 10:10) Apay a kaadduan kadagiti tattao ket saanda nga mapadasan ti biag nga nawadwad ken awan pagkuranganna?
Agsipud ta....
2. MAIKADUA A LINTEG
TI TAO MANAGBASOL KEN NAISINA ITI DIOS. ISUT GAPUNA NGA DINA MAAMMOAN KEN MAPADASAN TI AYAT KEN PLANO TI DIOS ITI BIAGNA.
Ti Tao Managbasol
"Nagbasol amin a tao ket adayoda iti panangisalakan ti Dios." (Roma 3:23)
Ti tao naparsua tapno makilangenlangen iti Dios; ngem gapu iti kinasukirna, pinilina ti biag nga bukbukodna, ket ti pannakilangenlangenna iti Dios naputed Ti naimbubukodan a pakinakem ti tao ken ibubusorna iti Dios, ket isut kuna ti Biblia a basol.
Ti tao Naisina
"Ta patay ti bayad ti basol." (Naespirituan a pannakaisina iti Dios) (Roma 6:23)
Ti Dios nasantoan ket ti tao managbasol. Naiyadayo ti tao iti Dios. Kanayon a padpadasen ti tao nga gun-uden ti Dios ken ti nawadwad a biag babaen iti bukodna a pigsa kas iti panagsingsingpet ken ti reliyon ngem dina kabaelan.
Ti Maikatlo a linteg ipalawagna ti sungbat daytoy nga parikut.
3. MAIKATLO A LINTEG
NI JESU-CRISTO LAENG TI INTED TI DIOS A NANGIKARO ITI BASOL TI TAO. BABAEN KENKUANA MAAMMOAM KEN MAPADASAM TI AYAT KEN PLANO TI DIOS ITI BIAGMO.
Natay Gapu Kadatayo
"Ngem impakita ti Dios ti ayatna kadatayo: Idi managbasol tayo pay laeng, natay ni Cristo gapu kadatayo." (Roma 5:8)
Nagungar Nanipud Kadagiti Natay
"Inyawatko kadakayo ti kangrunaan nga inawatko: a natay ni Cristo gapu kadagiti basoltayo, a kas kuna ti Nasantoan a Surat; naitanem ken nagungar iti maikatlo nga aldaw, kas kuna iti Nasantoan a Surat; nagparang ken ni Pedro, sa kadagiti sangapulo ket dua nga apostoles. Kalpasanna, nagparang iti naminsan kadagiti nasurok a limagasut a kakabsattayo...." (I Corinto 15:3-6)
Ni Cristo Laeng Ti Dalan
"Siak ti dalan, ken ti pudno, ken ti biag; awan ti makapan iti Ama no di magna kaniak" insungbat ni Jesus. (Juan 14:6)
Rinangtayan ti Dios ti pannakaisina ti tao kenkuana babaen ti panangibaonna iti Anakna, ni Jesu-Cristo. tapno matay iti lugar tayo ken bayadanna ti supapak ti basbasoltayo.
Ngem saan nga umanay ti pannakaammotayo kadagitoy tallo nga linlinteg...
4. MAIKAPAT A LINTEG
MASAPUL A TUNGGAL MAYSA KADATAYO AWATEN TAYO NI JESU-CRISTO A KAS PERSONAL A MANGISALAKAN KEN APO, TAPNO MAAMMOAN KEN MAPADASTAYO TI AYAT KEN PLANO TI DIOS ITI BIAGTAYO.
Masapul nga awaten tayo ni Cristo
"Ngem kadagiti amin nga immawat kenkuana, inikkanna ida iti kalintegan nga agbalin nga annak ti Dios." (Juan 1:12)
Awatentayo ni Cristo Babaen ti Pammati
"Ta gapu ti parabur ti Dios, naisalakankayo babaen ti pammati. Saanyo a bukod nga aramid no di ket sagut ti Dios. Awan ti mabalinyo a pagtangsit ta saanyo nga aramid." (Efeso 2:8,9)
Awatentayo Ni Cristo Babaen ti Personal a Panangawis
(Ni Cristo ti agsasao) "Denggem, agtakderak iti ruangan (ti biag) ket agtuktokak. No adda siasinoman a makangngeg iti timekko ket luktanna ti ruangan, sumrekakto." (Apokalipsis 3:20).
Ti panangawat ken Cristo isut panangtallikud ti basol ken panagsubli iti Dios, panagtalek ti pammakawana ken pagbalinennatayo a tao a kas mayannurot ti pagayatanna. Saan nga umdas ti pannakaammo kadagiti sasaona wenno ti pannakapadas ti naisangsangayan nga rikna. Tarigagayan tayo nga awaten ni Cristo iti biag tayo babaen ti pammati.
Ania kadagitoy ti mangiladawan ti biagmo ita?
Ania ti kayatmo nga mangiladawan ti biagmo?
Ti sumaruno ilawlawagna no kasano ti panangawatmo ken Cristo.
MABALINMO NGA AWATEN NI CRISTO ITA MET LAENG BABAEN TI KARARAG A NAPASNEK KEN ADDAAN PAMMATI
(Ti panagkararag isu ti pannakisao ti Dios)
Ammo ni Apo Dios ta pusom. Saan nga dagiti isawangmo nga saom ti kitaen ti Dios, no di ket ti tarigagay ti pusom. Daytoy a kararag ti mabalinmo a suroten.
"Apo Jesus, masapulka. Luktak ita ti ruangan ti biagko tapno awatenka a kas personal nga mangisalakanko ken Apo. Agyamanak ti panangpakawanmo kadagiti basbasolko. Sika Apo ti mangituray ti biagko ket pagbalinennak met a tao a kas mayannurot ti pagayatam. Amen."
Daytoy kadi a kararag ket iyebkas na ti tarigagay ta pusom?
No kasta, mabalinmo nga ikararag daytoy a kararag ita met laeng, ket ni Cristo sumrek iti biagmo a kas ti inkarina.
NO KASANO TI PANNAKAAMMOM ITI KAADDA NI CRISTO TI BIAGMO.
Bayat ti panagkararagmo, sipapasnekka kadi nga nangawat ken Cristo dita biagmo? No napudno ti panagkararagmo, ket pinastrekmo ni Jesus iti biagmo babaen ti pammati, sadinno ti ayan ni Cristo itan kenka? (Apocalipsis 3:20) Kinuna ni Jesus nga sumrek iti biagmo. Agulbud ngata kenka? Kasano't pannakaammom a sinungbatan ti Dios ti kararagmo? (Ti Dios ken ti Saona mapagtalkan).
INKARI TI BIBLIA TI BIAG NGA AGNANAYON KADAGITI AMIN NGA UMAWAT KENNI CRISTO.
"Daytoy ngarud ti pammaneknek: Inikkannatayo ti Dios ti biag nga agnanayon ket masarakan daytoy a biag iti Anakna. Ti mangikut iti Anak, ikutanna met daytoy a biag; ti saan a mangikut iti Anak ti Dios, saanna met nga ikutan daytoy a biag. Insuratko dagitoy kadakayo a mamati iti nagan ti Anak ti Dios, tapno maammoanyo nga adda biagyo nga agnanayon." (I Juan 5:11-13)
Agyamanka a kanayon iti Dios gapu ti kaadda ni Cristo iti biagmo ken ti saanna a panangpanaw kenka uray kaanoman (Hebreo 13:5). Mabalinmo nga maammoan a ni Cristo addan a makipagnaed kenka ken addan biagmo nga agnanayon manipud panangawatmo ken Cristo kas inkarina. Di na kanto allilawen.
Napateg nga balakad...
DIKA AGTALEK TI RIKRIKNA
Ti kari ti Dios iti Biblia ti pagtalgedan tayo. Ti Cristiano agbiag babaen ti pammati wenno panagtalek iti Dios ken ti Saona. Ti rikrikna agbaliw ngem ti Dios ken ti Saona saan nga agbaliw. Ti trak nga adda ti baba ipakitana ti relasyon ti PUDNO (ti Dios ken ti Saona). PAMMATI (panagtalektayo iti Dios ken ti Saona), ken RIKNA (bunga ti pammati ken panagtulnog tayo) (Juan 14:21)
Ti trak agtaray addaman wenno awan ti trailer. Ngem awan mamaayna no ti trailer padasenna nga guyuden ti trak. Kasta met kadatayo nga Cristiano Saantayo nga agtalek kadagiti rikrikna, ngem agtalek tayo iti kinamatalek ti Dios ken kadagiti karkarina manipud iti Nasantoan nga Saona.
ITA TA INAWATMON NI CRISTO
Iti kanito a panangawatmo ken Cristo babaen ti pammati, adu nga banbanag ti napasamak kenka:
- 1. Simrek ni Cristo iti biagmo. (Apocalipsis 3:20, Colosas 1:27)
- Napakawanen dagiti basbasolmo. (Colosas 1:14)
- Nagbalinka nga anak ti Dios. (Juan 1:12)
- Adda biagmon nga agnanayon. (Juan 5:25)
- Nangrugika nga agbiag kas nangparsuaan ti Dios Kenka. (Juan 10:10, 2 Corinto 5:17, I Tesalonica 5:18)
Adda kadi mapanunutmo a banag nga naimimbag a maaramid kenka ngem iti panangawatmo ken Cristo? Kayatmo kadi ti agyaman ken Apo Dios babaen ti panagkararag gapu ti inaramidna kenka? Ti panagyamanmo iti Dios iparangarangmo ti pammatim.
BALBALAKAD NGA AGPAAY ITI NACRISTIANOAN NGA IDADAKKEL
Ti naespirituan nga idadakkel ket isut bunga ti panagtalek ken ni Jesu-Cristo. "Ti nalinteg a tao ket agbiag babaen ti pammati." (Galatia 3:11). Ti panagbiag babaen ti pammati pabilgenna ti panangitalekmo iti Dios iti amin nga paset ti biagmo. Dagiti sumaganad makatulongda iti naespirituan nga idadakkel:
- 1. Agkararagka ti inaldaw-aldaw. (Juan 15:7)
- Inaldaw nga basaem ti Biblia, isu ti Sao ti Dios (Aramid 17:11) Irugim ti Ebangelio ni San Juan.
- Agtulnogka iti Dios nga kankanayon (Juan 14:21).
- Agsaksika babaen ti sao ken aramid (Mateo 4:19, Juan 15:8).
- Italekmo iti Dios iti isu amin nga paset ti biagmo (I Pedro 5:7).
- Pagturayem ti Espiritu Santo iti biagmo nga kankanyon ken iti panagsaksim (Galacia 5:16,17, Aramid 1:8).
TI PATEG TI PUDNO NGA SIMBAAN
Ti Hebreo 10:25, balakadanna tayo nga saan tayo nga baybay-an "ti panaggigimong...." Ti sumagmamano nga sungrod mapuoranda nga narubrub, ngem mangilasinka ti maysa ket maiddep ti apoyna. Kasta met ti relasyon tayo kadagiti dadduma nga Cristiano. No saanka pay nga naikameng iti maysa nga iglesia, saanmo nga urayen nga awisendaka. Sarungkaram ti asideg nga iglesia a ni Cristo ti maitantan-ok, maidaydayaw, ken maisursuro ti Saona. Irugim ita nga lawas ket dika liwliwayan ti makigimong.


text:
SALUDSOD DAGITI AGTUTUBO
Ania ti Aramidek Tapno Ikkandak iti Privacy?
Apay a makibibiang dagiti nagannak?
Kuna dagiti nagannakmo a pampanunotenda laeng ti pagimbagam. Ngem para kenka, bibianganda ti personal a biagmo. Kas pagarigan:
“Alaen no kua ni Daddy ti selponko, sa pilitennak a mangibaga iti password-ko, ken basaenna amin a teksko,” kuna ti tin-edyer a ni Erin. “No agreklamoak, ipapanna nga adda ilimlimedko.”
Nasurok bassit a 20 ti edad ni Denise. Kitkitaen no kua ni mamangna ti resibo ti binayadanda iti telepono. “Saggaysaenna a kitaen ti amin a numero, sa damagenna no makinnumero iti dayta, ken no ania ti nagsaritaanmi.”
Imbaga ti agtutubo a ni Kayla a binasa ni mamangna ti maysa kadagiti diary-na. “Adu ti insuratko iti dayta maipapan kadagiti marikriknak—uray ti dadduma a maipapan ken Mamang! Insardengkon ti agsurat iti diary kalpasan dayta.”
Konklusion: Responsabilidad dagiti nagannakmo a kitaen ti pagsayaatam, ken saanmo a makontrol ti kinaistrikto ti panangaramidda iti dayta. Kasla agsobsobrada kadin no dadduma? Mabalin. Ngem adda dagiti mabalinmo nga aramiden tapno makissayan dayta.
Ti mabalinmo nga aramiden
Dika agilimed. Iparegta ti Biblia nga ‘agbiagtayo a mapagtalkan iti amin a bambanag.’ (Hebreo 13:18) Agporsegika a mangipakita iti dayta kadagiti nagannakmo. No mas mapagtalkan ken napudnoka kadakuada, mabalin nga ad-adda met nga ikkandaka iti privacy.
Panunotem: Adda kadin dagiti inaramidmo a mangipakita a mapagtalkanka? Tungtungpalem kadi ti naibaga nga oras ti panagawidmo? Adda kadi iseksekretom maipapan kadagiti gagayyemmo? Dimo kadi ibagbaga dagiti ar-aramidem?
“Makisinnabatak iti kayat dagiti nagannakko. Awan ti ilimlimedko maipapan iti mapaspasamak iti biagko. Ibagak kadakuada ti amin a kayatda a maammuan, isu nga agtaltalekda kaniak ken ik-ikkandak iti privacy.”—Delia.
Agan-anuska. Ibaga ti Biblia: “Itultuloyyo a paneknekan no aniakayo.” (2 Corinto 13:5) Kasapulan ti panawen tapno mapaneknekam a mapagtalkanka, ngem saan a sayang dayta.
Panunotem: Napadasan met dagiti nagannakmo ti agbalin a tin-edyer. Panagkunam, ania ti mabalin a koneksion dayta no apay a bibiangandaka?
“Ammok a di malipatan dagiti nagannak dagiti kamalida ket saanda a kayat a mapasamak met dayta kadagiti annakda.”—Daniel.
Agbalinka a mannakaawat. Ikabilmo ti bagim iti saad dagiti nagannakmo. Kuna ti Biblia a ti nasayaat nga asawa a babai “ay-aywananna ti ar-aramid ti sangakabbalayanna” ken ti nasayaat nga ama disiplinaenna dagiti annakna ken isurona ida iti maipapan ken Jehova. (Proverbio 31:27; Efeso 6:4) Awan ti nalaka a pamay-an iti panangaramid iti dayta. Masapul a karaman dagiti nagannakmo iti biagmo.
Panunotem: No maysaka koma a nagannak ket ammom ti situasion dagiti tin-edyer, palubosam kadi ti barom wenno ti balasangmo nga aramidenna lattan ti kaykayatna a dikan agsaludsod?
“No maysaka a tin-edyer, kasla ‘kanayon a biangan’ dagiti nagannakmo ti biagmo. Ngem ita ta nalabsakon dayta a tawen, maawatakon no apay a masapul nga aramiden dayta dagiti nagannak. Ebidensia dayta ti ayatda.”—James.


text:
/1 Ti adda nanipud idi ugma, ti nangngegmi, ti nakitami cadagiti matami, dagiti binuybuyami, ken ti naaricap dagiti im-imami, a maipapan iti Sao ti biag. Ket ti biag naiparangarang, ket nakitami, ket panecnecanmi, ket ipacaammomi cadacayo ti biag, daydiay biag nga agnanayon, nga adda idi iti Ama, ket naipakita cadacami. Ti nakitami ken ti nangngegmi, isuda dagiti ipacaammomi cadacayo, tapno dacayo adda pacaicadcadduaanyo cadacami; wen, ket pudno a ti pannakicadcadduatayo adda iti Ama ken iti Anacna, a Jesu-Cristo. Ket dagitoy a banbanag isuratmi cadacayo tapno maananay ti ragotayo. Ket daytoy ti damag a nangngegmi kencuana ket ipacaammomi cadacayo; A ti Dios isu ti silaw, ket awan kencuana ti aniaman a sipnget. No cunaentayo nga adda pannakicadcadduatayo kencuana ket magnatayo iti kinasipnget, agulbodtayo, ket saantayo nga aramiden ti pudno. Ngem no magnatayo iti lawag, cas isu adda iti lawag, adda pannakicadcadduatayo iti maysa ken maysa, ket ti dara ni Jesus nga Anacna ugasannatayo iti amin a basol. No cunaentayo nga awan ti basoltayo, allilawentayo ti bagitayo met laeng, ket ti pudno awan cadatayo. No ipudnotayo dagiti basbasoltayo, isu ti mapagtalcan ken nalinteg a mamacawan cadagiti basbasoltayo, ken mangugas cadatayo iti amin a kinakillo. No cunaentayo a ditay nagbasol, isu pagbalinentayo a naulbod, ket ti saona awan cadatayo.
/2 Annacco a dongdongoec, isuratco cadacayo dagitoy a banbanag tapno dicay coma agbasol; Ket no addanto siasinoman a macabasol, addaantayo ti Manangibabaet iti Ama, nga isu ni Jesu-Cristo a nalinteg.


text:
San Francisco
Ti San Francisco (/ˌsæn frənˈsɪskoʊ/), opisial a ti Siudad ken Probinsia ti San Francisco, ket isu ti busbos, kultura, ken pagluganan a sentro iti Luek a Lugar ti San Francisco, ti maysa a rehion iti 7.5 a riwriw a tattao a mairaman ti San Jose ken Oakland.[10] Ti maymaysa laeng a Siudad ken probinsia idiay California, buklenna daytoy ti daga a kalawa ti agarup a 46.9 kuadrado milia (121 km2)[11] idiay amianan a gibus iti San Francisco a Peninsula, nga addaan ti kapusek iti agarup a 17,179 a tattao tunggal maysa a milia (6,632 tattao tunggal maysa a km2). Isu daytoy ti kapusekan a nataengan a dakkel a siudad (populasion ti sumurok a 200,000) idiay estado iti California ken ti makadua a kapusekan ti populasion a dakkel a siudad idiay Estados Unidos kalpasan ti Siudad ti New York. Ti San Francisco ket isu ti maikapat a kapusekan ti popuilasion a siudad idiay California ken ti maika-13 a kaaduan ti populasion a siudad idiay Estados Unidos, nga addaan ti populasion iti 805,235 manipud ti 2010 a Senso. Ti San Francisco-Oakland-Fremont a metropolitano a lugar ket addaan ti populasion iti 4,335,391.[12]
Dagiti nagibasaran[urnosen | urnosen ti taudan]
- ^ "Don't Call It Frisco". San Francisco Examiner, San Francisco Chronicle. Abril 3, 1918. p. 6. Naala idi Hulio 11, 2011.
- ^ Nupay adu kadagiti agtaeng ket taripatuenda pay laeng ti parbo a nagan a "Frisco" daytoy ket saan nga husto, adu kadagiti agtaeng, kangrunaan kadagiti ubbing ken dagiti patneng nga agob-obra a klase, ket binibiagda daytoy a balikas. Iti ania man a kaso, daytoy a suppiat a banag ket mangipakita nga adda dagiti kultural a pannakabinningay iti uneg Ti Siudad. Sullivan, James (Oktubre 14, 2003). "Frisco, ti maysa a balikas para iti siudad ti igid ti luek, ket agsubsubli kadagiti ubbing ken dagiti hip. Ni Herb Caen ket napardas nga agpuspusipos.". San Francisco Chronicle. p. D-1. Naala idi Hunio 12, 2008.
- ^ Adu kadagiti turista ket panagannanda ti San Francisco a kas "Frisco." Nupay kasta, dagiti lokal ket upayenda daytoy. Ni Samuel D. Cohen ket nagsurat nga adu ti nangipautang daytoy iti "Friscophobia" ti agiwarwarnak a ni Herb Caen, nga tiimmuna a librona, a naipablaak idi 1953, ket "Saanmo a Tawagan a Frisco" kalpasan idi 1918 nga artikulo ti warnakan nga addaan ti isu met laeng a nagan. Ni Caen ket naidangeop babaen ti kaaduan nga isu ket mabigbigan nga autoridad ti isu idi a, ken saan a, ti sirok ti dignidad ti siudad, ken ti kaniana, ti Frisco ket saana a maibturan. Cohen, Sam (Septiembre 11, 1997). "Dagiti lokal ti, makaammo: dagiti turista laeng ti tumawtawag ti 'Frisco'". Golden Gater Online. Estado nga Unibersidad ti San Francisco. Naala idi Hulio 13, 2008.
- ^ "PPIE: Ti Siudad a Makaammo". Nakakaskasdaaw nga Amerika. Publiko a Biblioteka ti San Francisco. Marso 29, 2005. Naala idi Hunio 14, 2008.
- ^ Caen, Herb (1949). Baghdad-ti-igid-ti_Luek. Garden City, New York: Doubleday. ISBN 978-0-89174-047-6. OCLC 31060237. LC F869.S3 C12.
- ^ "1939 Namarisan a San Francisco!!!". UnknownWW2InColor. UnknownWW2InColor (Ramano-Archives). 1939. Naala idi Hunio 5, 2009.
- ^ "San Francisco : Gobierno". SFGov.org. Naala idi Marso 8, 2012.
Ti San Francisco ket naikappon idi a kas maysa a Siudad idi Abril 15, 1850 babaen ti tignay iti Lehislatura.
- ^ a b "GCT-PH1 – Populasion, Dagiti Paset ti Balbalay, Kalawa, ken Densidad: 2010 – Probinsia – Senso a Trakto". 2010 a Senso ti Estados Unidos - Pakabuklan a Papeles 1. Opisina ti Senso ti Estados Unidos. Naala idi Hulio 11, 2011.
- ^ "GCT-PL2 – Populasion ken Kasasaad ti Panakataeng ti Balbalay: 2010 – Estado sUnidos – Naitipon nga Estadistika ti Kalawa nga addaan ti Metropolitano ken Mikropolitano a Komponente ti Estadistika ti Lugar; ken para iti Puerto Rico". 2010 a Senso ti Estados Unidos - Pakabuklan a Papeles 1. United States Census Bureau. Naala idi Hulio 11, 2011.
- ^ "Tinawen a Karkulo ti Populasion iti Naitiptipon nga Estadistika ti Luglugar: Abril 1, 2000 aginggana idi Hulio 1, 2008". Opisina ti Senso ti Estados Unidos. Naiyarkibo manipud iti kasisigud idi 2011-08-23. Naala idi Hunio 30, 2008.
- ^ "Senso ti Estados Unidos". Opisina ti Senso ti Estados Unidos. Naala idi Hunio 30, 2008.
- ^ "Ti opisina ti Senso ti Estados Unidos ket nagiyawat ti 2010 a Senso ti Dagup ti Populasion ti California". Opisina ti Senso ti Estados Unidos. Marso 8, 2011. Naala idi Marso 30, 2011.
- Dagiti kondado ti California
- Dagiti naitiptipon a siudad-kondado idiay Estados Unidos
- Dagiti siudad idiay Lugar ti Luek ti San Francisco
- Dagiti kondado idiay Lugar ti Luek ti San Francisco
- Dagiti kondado a tugaw idiay California
- Dagiti puerto a pagtaengan idiay Estados Unidos
- Dagiti matagtagitao nga aplaya a lugar idiay California
- San Francisco, California
- Dagiti matagtagitao a lugar a nabangon idi 1776
- Dagiti naitiptipon a siudad ken ili idiay California
- Dagiti mision a pagtaengan ti Espaniol idiay Amianan nga Amerika


text:
1968
Ti 1968 ket maysa a bisiesto a tawen a mangrugi iti aldaw ti Lunes iti kalendario a Gregoriano.
Paspasamak[urnosen | urnosen ti taudan]
Naipasngay[urnosen | urnosen ti taudan]
- Mayo 28 - Kylie Minogue, taga-Australia a kumakanta
Pimmusay[urnosen | urnosen ti taudan]
- Hunio 14 – Salvatore Quasimodo, Italiano a mannurat (naipasngay 1901)
- Nobiembre 14 – Ramón Menéndez Pidal, Espaniol a pilologo, historiador, polklorista, ken mediebalista (naipasngay 1869)
- Disiembre 20 – John Steinbeck, Amerikano a mannurat (naipasngay 1902)


text:
Pantar ti baybay
Ti pantar ti baybay wenno lessaad ti baybay datum a mangirepresenta ti natimbeng a katayag ti rabaw ti taaw (kasla ti tengnga a puntos a nagbaetan ti medio a nangato nga atab ken ti medio a nababa nga atab); naus-usar daytoy a kas ti alagaden iti panangipagarup ti kangato ti daga.[1] Ti pantar ti baybay ket addan pay ti nangruna a papel iti panaglayag iti baybay a kas ti grapika ti datum ken abiasion, a ti presion ti alagaden a pantar ti baybay ket inus-usar a kas ti panagrukod a datum iti altitud kadagiti lessaad ti panagpatayab. Ti panagduktal kadagiti napaut tu terminona a panagdumaduma iti medio a pantar ti baybay ket makasapul ti naannada panagrukod ngem maikated ti pakaammo iti panagbalbaliw ti klima. Ti pantar ti baybay ket mangsungbat kadagiti nadumaduma nga impluensia ket kaaduan a nagdumaduma kadagiti napalabas a heoliko a panawen. Iti agdama, ti pantar ti baybay ket ngumatngaton, a dagiti sientista ket nangidakamat a kas ebidensia a mangsuporta ti panirigan a ti pumudpudoten ti sistema ti klima.[2]
Dagiti nagibasaran
- ^ What is "Mean Sea Level"? Proudman Oceanographic Laboratory
- ^ Solomon et al., Technical Summary, Section 3.4 Consistency Among Observations, iti IPCC AR4 WG1 2007; Hegerl et al., Executive summary, Section 1.3: Consistency of changes in physical and biological systems with warming, iti IPCC AR4 SYR 2007.
Dagiti silpo ti ruar
Midia a mainaig iti Pantar ti baybay iti Wikimedia Commons